" ئاڵا نیوە تەواوکراوەکەی عێراق" هونەرمەندی دانیشتوی شاری بەغداد ئەیمەن ئەلعامری - Ruya Foundation For Contemporary Culture In Iraq\nشوبات 9, 2015 ” ئاڵا نیوە تەواوکراوەکەی عێراق” هونەرمەندی دانیشتوی شاری بەغداد ئەیمەن ئەلعامری\nئەیمەن ئەلعامری (لەدایکبووی ساڵی ١٩٩٥، شاری بەغدا) یەکێکە لە هونەرمەندە ناسراوەکان لە سەر ئاستی هونەرمەندە وێنەگر و دەر‌هێەرە لاوەکانی شاری بەغداد. ئەو هونەرمەندە بۆ یەکەمین جار لە تەمەنی ٦ ساڵیدا کامیرا بەدەستەوە دەگرێت کە لەلایەن باوکیەوە پێیدەبەخشرێت، کاتێک کە وڵاتەیەکگرتوەکانی ئەمریکا وڵاتی عێراقی داگیر کرد ئەو تەمەنی تەنها ٨ ساڵ بوو. وێنەکانی ئەم هونەرمەندە ڕەنگدانەوەی ژیانی ڕۆژانەی دوای جەنگ و ململانێکانن. کارە هونەریەکانی ئەم هونەرمەندە لە کۆمەڵێک پێشانگای ناوەخۆیی و نێودەوڵەتیدا نماییشکراون؛ وەک فیستڤاڵی سینەمایی نیودەوڵەتی دوبەی و ڤیستیفاڵی ئەبوزەبی بۆ فیلم و ڤیستیفاڵی تریبیکا لە نیۆیۆرک هەروەها وینەکانی بەزۆر ولاتی جیاوازدا بڵاوبوونەتەوە لەمانەش هەندێکیان لە نیو کاتالۆگی بەشی وڵاتی عێراق بەناوی “سڵاوتان لێبێت لە عێراق” لە بیناڵی شاری ڤینیسیا لە ساڵی ٢٠١٣ دا نماییشکراون. لە بواری پیشەسازی فیلمیشدا فیلمەکەی بەناوی “باڵندەکانی نەسمە” کە لە لایەن خاتو نەجوان عەلیەوە کاری دەرهێنانی بۆکراوە خەلاتی باشترین کاری بینراوی گەنجانی بەدەست هێنا لە ڤیستیفاڵی تریبیکا لە ساڵی ٢٠١٤. هەروەها وەک بەڕێوەبەری وێنەگرتنی فیلمی ‘کەتان’نیش کاریکردوە کە یەکێکە لەکارەهونەریەکانی هونەرمەند لوئەی فازڵ و فیلمەکە لە ڤیسیفاڵی فیلمی کەنداو لە ئەبوزەبی بەشداریکرد لە ساڵی ٢٠١٣. هونەرمەند ئەیمەن ئەلعامری لەئێستادا کار لەسەر پڕۆژەیەکی هونەری دەکات کە لە لایەن رێکخراوی روئیاوە بەرهەم دەهێندرێت.\nئێوە بۆچی بوون بە هونەرمەندێکی فۆتۆگرافەر؟\nباوکم هونەرمەندێکی فۆتۆگرافەرە و وەک منداڵێک من ئەوسا زۆر بەپەرۆشەوە بووم بۆ کامیراکانی. باوکم ڕێگەی پێدام کە وێنەبگرم و گەشەیان پێبدەم. ئەوسا باوکم پێی گوتم کە من کەسێکی زیرەک و لێهاتووم لەم بوارەدا و زۆر هانیدام تاوەکو منیش لەهەمان بواری ئەودا کاربکەم.\nچ شتێک زیاتر ئیلهام بەخشی کارە هونەریەکانی تۆیە؟\nمن ئیلهام لە شێوازی کارکردنی کۆمەڵگاکان وەردەگرم هەروەها لەم ڕوداوانەی کە کاریگەریەکی قوڵیان هەیە لەسەر کۆمەڵگادا، وەک تەقیەوەکان و لیێکەوتە هەمەلایەنەکانیان. من زۆر حەزبەوە دەکەم کە ئەم بارودۆخانە بە ئێستاتیکا و شێوازێکی هونەری نوێوە بەدۆکیۆمێنت بکەم.\nچ یادەوەریەکی سەردەمی زووی تەمەنت هەیە کە حەزدەکەی وێنەیەکت لێیەوە هەبێت؟\nزۆر حەزم دەکرد وێنەیەکی فۆتۆگرافی جبەخانەی شاری عامریەم هەبووایە چەند کاتژمێرێک بەر لەوەی لە لایەن هێزە ئەمەریکیەکانەوە بتەقێندرێنەوە بۆ ئەوەی یادەوەریەکی ئەم قوربانیانەی ئەوێم پاراستبووایە.\nکام وێنەی فۆتۆگرافی لەم وێنانەی گرتوونت هەمیشە لەخەیاڵتدایەو بیرت ناچێتەوە؟ ئایا ئەم وێنەیە چ هەستێکی بۆ دروست کردیت؟\nوێنەیەکی فۆتۆگرافی سەر دیوارێکی کۆنکریتیە لە زۆنی نێودەوڵەتی، بۆ ماوەی دووساڵ چاوەڕوانیمکرد تاکو توانیم ئەم وێنەیە بگرم، لەبەر ئەوەی من لە ڕووی ئەمنیەوە مۆڵەتی گرتنی ئەم وێنەیەم نەبوو. لە سەر دیوارەکەدا وێنەی روخساری ژنێکی دەمامکدراو کێشراوە و لەژێریشیەوە وێنەی ئاڵایەکی عێراقی نیوە تەواوکراو، لە نێو ئەم کۆمێنتانەی کە لەسەر ئەم وینەیە نووسرا بوون یەکێکیان نووسیبووی ‘دوای ئەوەی لە دواجاردا ئەم وێنەیە دروستکرا- من هەستم بە دڵخۆشی کرد’.\nئایا ڕەوشی هونەر لە شاری بەغداد چۆنە؟\nلە ڕاستیدا بواری هونەر لە عێراقدا بەشێوەیەکی زۆر هێواش و لەسەر خۆ بەرەو پێشەوە دەچێت بەڵام بەشێوەیەکی ئەرێنیانە، سوپاسگوزاریەکی زۆرم بۆ هونەرمەندە لاوەکان و کارە هونەریە داهێنەرانەکانیان هەیە .\nحەزدەکەی زیاتر وێنەی فۆتۆگرافی چ شوێنێکت گرتبایە ؟ و بۆچی؟\nزۆر حەزدەکەم وێنەی فۆتۆگرافی شارەکان بگرم لە دوای جەنگ و ململانێ گەورە کاندا، لەبەرئەوەی هەر زوو لەدوای جەنگ و ململانێکاندا گۆڕانکاری گەورە دەبیندرێن. ئەم گۆڕانکاریانەش لە سەر گەلێک ئاستی جیاوازدا دەردەکەون بۆنموونە وەک : ئاستی کۆمەڵایەتی، ئابووری، ژینگەیی و هیتردا.\nوەسفی رۆژێکی ژیانی خۆت بکە وەک فۆتۆگرافێک لە عێراقدا؟\nلە یەکێک لە رۆژە هەرە خوێناویەکانی شاری بەغدادا، لەکاتێکدا کە بەدرێژایی ‘پردی سینەکدا’ پیاسەم دەکرد، لە ناکاودا(٥) ئەتۆمۆبێل زۆر بە تووندی تەقینەوە. من لە گەڕەکی کەرخەوە دەهاتم بۆ ڕەصافە و پردەکە ئەم دوو ناوچەیە بەیەکەوە دەبەستێتەوە. لە لای ڕاستمەوە یەکێک لە دیمەنە هەرەجوانەکانی شاری بەغداد هەبوو لەگەڵ پردی جومەیرەدا. ئەم خەڵکەی کە لەگەڵ مندا لە سەر پردەکەدا وەستابوون نەیان دەتوانی ئەم جوانیە ببینن، لەبەر ئەوەی ئەوان سەیری ئەم وێرانکاریەیان دەکرد کە لە لاکەیتری شاردا روویدەدا. بڵێسەی ئاگر و دووکەڵ لە سەر یەکێک لە تەقینەوەکان بڵند بوو. ئێمە گوێمان لە ئاژێری ئەمبوڵانسەکان دەبوو. وێنەگرتن لەسەر ئەم پردەدا ڕێگەپێنەدراو بوو ، و خەریک بوو دڵم زۆر بەخێرایی لێیدەدا لەبەر ئەوەی دەترسام کە هێزەکانی ئاسایش ڕێگەم پێنەدەن چەند وێنەیەکی ئەم دیمەنە جوانەی لای ڕاستی شارەکە بگرم. لەو کاتەدا سەربازێکم بینی و پێیم وت کە من قوتابیم و حەزدەکەم وێنەیەکی فۆتۆگرافی ئەم دیمەنە جوانە بگرم. سەربازەکەش بەڕوومدا پێکەنی و وتی بڕۆ کاکە بەڕێی خۆتدا بڕۆ. دوای ئەوەی کە من چەند وێنەیەکم گرت، خەڵکەکە ڕووی خۆیان وەرسوڕاند و سەیری دیمەنی جوانی لای راستی پردەکەیان کرد و چاویان خستە سەر ئەم دیمەنە جوانە. پیاوێکیتریش مۆبایلەکەی دەرهێنا و وێنەیەکی گرت. ئەم ڕۆژە یەکێکە لەم ڕۆژانەی کە هەرگیز لە بیرم ناچنەوە.\nئەم پڕۆژە هونەریانە چین کە لە ئێستادا کاریان لەسەر دەکەن؟\nلەئێستادا کار لەسەر پڕۆژەیەک دەکەم لەگەل رێکخراوی روئیادا کە لە شاری بەغداد ئامادە دەکرێت. یەکێکیتر لە پرۆژەکانم کار لەسەر یەکێک لە ئافرەتە بەناوبانگەکانی عێراق دەکات. دواجاریش، پڕۆژەیەکی گەورەترم هەیە بەناوی ‘شەمەندەفەرەکە وحامید’ بە پشت بەستن بە یەکێک لە گۆرانیە کۆنەکانی عێراق.


بەدواداچوون بۆ "پێزی بەشەئاردی" مانگانەی هاووڵاتیان دەكرێت - تۆڕی میدیایی خەڵک\nوەزارەتی بازرگانی و پیشەسازی حكومەتی هەرێم ئاشكرای دەكات، كە بەدواداچوون بۆ كوالێتی و پێزی بەشەئاردی مانگانەی هاووڵاتیان دەستی پێكردووە.\nوەزارەتی بازرگانی هەرێم لە ڕاگەیەنراوێكدا ئاماژەی بەوەكرد، بەڕێوەبەرایەتی دروستكراوی دانەوێلەی سلێمانی دەستی بە بەدواداچوون كردووە بۆ بەشەئاردی مانگانەی هاووڵاتیان.\nڕاشیگەیاندووە، لێژنەكانی ئەو بەڕێوەبەرایەتییە سەردانی بریكارەكانی ئارد و نانەواخانەكان و سەمونخانەكانیان كردووە و نمونەی ئاردیان وەرگرتووە و نانیكی جوانی لێ دروست كراوه.\nجەختیشی كردۆتەوە، بەدواداچوونی لیژنەكان بەردەوامە بۆ جێبەجێ كردنی ڕێنمایی وەزارەتی بازرگانی و پیشەسازی.\nلەماوەی ڕابردوودا بەشێكی زۆری هاووڵاتیان ڕەخنە و گلەییان هەبوو لە بەشەئاردی مانگانە و هەندێكیان ئاردەكەیان وەرنەدەگرت بەهۆی ئەوەی “پێزی نییە” و بەكەڵكی نان نایەت.\nدروستكراوی دانەوێلەی سلێمانی\nخەڵك بەرێوەبەری دروستكراوی دانەوێلەی سلێمانی و كارمەندەكانی بەشی تاقیگەكەی گەنمی جوتیارانی ساڵی 2021 یان تاقیكردەوە لەئەنجامدا نانێكی باش و بێ…


ڕێژی پەناخواز زۆر کەمیکردووە - Radio Sweden Kurdish - رادیۆی سوید Radyoya Swêdê | Sveriges Radio\nحکومەت لەکەمکرندنەوەی کۆچبەراندا ئامانجی خۆی پێکاوە\nبڵاو کرایه‌وه torsdag 17 december 2015 kl 10.20\nڕێژەی ئەو پەناخوازانەی ڕوو لەسوید دەکەن بەئاستێکی بەرچاو کەمیکردووە.\nلەمانگی یانزەدا ڕێژەی ئەو پەناخوازانەی ڕوو لەسوید دەکەن بەکۆی ٢/٣ کەمیکردووە. هاوکات ئەمڕۆ چاوەڕوان دەکرێت کە حکومەت بڕیار لەسەر پێشنیازی تایبەت بەبەردەوام بوونی کۆنترۆڵکردنی ناسنامە لەکاتی گەشتکردندا بدات، ئەگەر ئەم پێشنیازە پەسەند بکرێت ئەوان چاوەڕواندەکرێت کە ڕێژەی ئەو پەناخوازانەی ڕوو لەسوید دەکەن لەکەمکردن بەردەوامبێت.\nلەمانگی دەیی ئەمساڵ هەفتانە لە نێوان ٨٠٠٠ بۆ ١٠٠٠٠ پەناخواز ڕوویان لەسوید دەکردوو داخوازینامەی پەناخوازیان لەلای دەزگایی کۆچی سوید تۆمار دەکرد. بەڵام لەم چەند هەفتەیی دوایدا هەفتانە ئەو ڕێژەیە کەمیکرد و نزیکەی ٣٠٠٠ پەناخواز هاتوونەتە سوید.\nجێگەی باسە کە هەر لەمانگی یانزەی ئەمساڵدا بوو کە حکومەت بڕیاریدا بەسەر ئەو کۆمپانیا گەشتیاریانەی کە گەشتیار بەئۆتۆبووس، شەمەندەفەر و کەشتی نەفەرهەڵگڕ بۆ سوید دەهێنن، ئەو کەسانەی ناسنامەیان پێنیە مافی گەشتکردنیان بۆ نێو سوید پێ نەدەن.\nبەپێی دەزگایی کۆچی سوید نزیکەی نیوەی ئەو کۆچبەرانەی ئەمڕۆ ڕوو لەسوید دەکەن ناسنامە یان بەڵگەنامەیان پێ نییە. لەم ڕانگەشەوە ڕێگەیان پێنادرێت کە بێنە نێو خاکی سویدەوە. ئەمەش ئامانجی حکومەت بووە کە ڕێژەی پەناخوازان کەم بکاتەوە.


پێشبینی بورجەکان بۆ ئەمڕۆ 14ی ئاب لە خەندان لایفەوە بخوێنەرەوە.\nبیرۆکە و پرۆژەی نوێ دێتەبەردەمت، کە یارمەتیت دەدات بۆ ئەوەی بەرەوپێش بچیت، بەهۆی رێز و متمانەی خۆتەوە هاوڕێی زیاتر دەناسیت و پێگەت بەرز دەخەمڵێنرێت، هەمیشە هاوسەنگی لەنێوان حەوانەوە و کارکردنی زۆر رابگرە.\nبەهەموو توانایەکی خۆتەوە هەوڵبدە پلان دابنێیت و باشتر کاربکەیت، چونکە لە ئێستادا کارەکان لە دەستی خۆتدایە، هەمیشە ئەو هاوڕێیانە هەڵبژێرە کە لە تۆ تێدەگەن و لەگەڵ بیروبۆچونەکانی تۆدا یەکدەگرنەوە، تا هەست بە ئاسودەیی بکەیت، سەرنجت لەسەر ئەو کارانە دابنێ کە رۆژانە پێتی دەسپێرن.\nهەنگاوی گەورە بەرەو ئامانج و خواستەکانت دەدەیت، هەمیشە بایەخ بە خۆت بدە لە بەرامبەر خۆشەویستەکەت، گرنگیش بە ئارامی و لەسەرخۆیی بدە، هەوڵبدە پەیوەندیە سۆزدایەکانت تەواوی ژیانت کۆنترۆڵ نەکات.\nپێش هەر هەنگاوێک هەوڵبدە بەدواداچونی بۆ بکە، لەلایەنی کۆمەڵایەتییەوە بەهۆی رێنمایی و ئامۆژگاریەکانتەوە سەرنجی هەموان رادەکێشیت، ئەمەش خاڵێکی گرنگە، ئەمرۆ هەست بە باشی و دڵخۆشبون دەکەیت.\nهەمیشە زیاتر هەوڵبدە تواناکانی خۆت بە بەڵگە بسەلمێنیت، چونکە لە رۆژانی داهاتودا سەرکەوتنێکی گەورە چاوەڕێت دەکات، لەنێوانی خۆت و خۆشەویستەکەت هەندێک ناکۆکی رودەدات، کە رەنگە ئەگەر ئاگادار نەبیت کارەکان ئاڵۆزتر بێت و پێویستە چارەسەری بکەیت، وزە و توانایەکی زۆرت هەیە و باشترە لە کاری سودبەخشدا سەرفی بکەیت.\nپەیوەندیت لەگەڵ هاوپیشەکانت بەشێوەیەکی ئارام و هاوکاریکردنیان سودی هەیە، هەمیشە کاتێکی زیاتر تەرخان بکە بۆ خۆشەویستەکانت، بۆ ئەوەی پەیوەندییەکانت چالاکتر بێت، هەوڵبدە پەیوەندی سۆزداریت لە پەیوەندیە کۆمەڵایەتیەکانت دورت نەخاتەوە.\nئەمڕۆ ەست بە ماندووبوون دەکەیت، بەهۆی ئەوەی کارەکان هاوشێوەی پلانەکانت بەڕێوەناچێت، بە قۆناغێکی هەستیار و قورسدا تێپەڕدەبیت لەلایەنی سۆزدارییەوە، مەترسە لەوەی داوای یارمەتی لە کەسانی چواردەورت بکەیت.\nهەرگیز لە کاردانەوەت بەرامبەر کێشەکان زیادەڕەوی مەکە، هەوڵبدە ئارام و لەسەرخۆبە، پەیوەندی سۆزداریت لە ئێستادا زۆر باشە و بەرەوپێش دەچێت، بەهۆی متمانە بەخۆبونتەوە رێگای سەرکەوتنت نزیکە.\nچاوەڕوانی سەرکەوتنێکی گەورە دەکەیت، پاش ماوەیەک خۆڕاگری و هەوڵدان، پێویستە بزانیت هۆکاری کێشەکانی نێوان خۆت و خۆشەویستەکەت چییە، بۆ ئەوەی لە داهاتودا هەمان کێشە دروست نەبێتەوە، ئەو دڵەراوکێیانەی ئەم چەند رۆژە بە زویی لە یادی دەکەیت.\nکارەکان بەشێوەیەکی باش بەڕێوەناچێت، ئەمەش بەهۆی ئەوەی سەرنجت کەمترە، کەمترخەمیت، لەلایەنی کۆمەڵایەتییەوە متمانەیەکی زۆر هەیە و کەسێکی ئازیزیت، ئەوەش وادەکات هەست بە ئاسودەیی بکەیت، بەڵام لەگەڵ پێویستە کەمێک خۆپەرست بیت و هێندە خۆت فەرامۆش نەکەیت بۆ چواردەورەکەت.\nرێگامەدە خەم بەسەرتدا زاڵبێت سەرەڕای بونی بەربەستێکی زۆر، ئەمڕۆ سەرقاڵدەبیت بە کێشەیەکی زۆرەوە لەلایەنی کۆمەڵایەتی و خێزانییەوە، ژیانی خۆت بە کەسانی دیکە بەراورد مەکە و تەنها ئاگاداری شێوازی ژیانی خۆت بە.\nتوانایەکی باش هەیە بۆ ئەوەی زاڵبیت بەسەر کارەکانتدا، کاتی گونجاوە بۆ ئەوەی زیاتر هاوڕێ و ئازیزانت بناسیت و ئاشنابیت، بەلام کاتێکی گونجاو نیە بۆ جێبەجێکردنی پرۆژەکانت، هەوڵ بدە کاتێکی گونجاوتر بدۆزەرەوە.\nئه‌م بابه‌ته 55904 جار خوێنراوه‌ته‌وه


قورئان لە خەلیفە عوسمان کوڕی عەفانەوە بۆ ڤلادیمێر لینین !!! – بۆپێشەوە\nقورئان لە خەلیفە عوسمان کوڕی عەفانەوە بۆ ڤلادیمێر لینین !!!\nLast updated تشرینی یەکەم 25, 2020\nئەم ناو نیشانە جێگەی سەر سوڕمانە! منیش هەوڵ ئەدەم لەم کورتە نوسینەدا ئەوە ڕوون بکەمەوە و لەو سەر سوڕمانیەتان بێنمە دەرەوە .\nدووساڵ لەمەوپێش لە وتارێکمدا ئاماژەم بەم مەسەلەیە کردووە وەک هەڵوێستی لینین لەبارەی ئیسلامەوە، بەڵام ئەمجارە هەوڵ دەدەم تایبەت تر لەم مەسەلەیە بدوێم، بۆئەوەی زیاتر ئەوە ڕوون ببێتەوە سۆشیالیزم چەندە ئازادیەکی بێ سنوری هەیە بۆ بیروڕاکانی کۆمەڵگە، چ بۆ بیروڕای ئایینی بێ یا نائایینی. واتە ئەو ئازادیەی لەم سیستەمەدا هەیە لە هیچ سیستەمێکی تردا نییە .\nهەروەک مێژووی ئیسلام باس لەوە دەکات کە قورئان لە سەردەمی خەلیفەی سێ یەمی موسڵماناندا (لە ساڵی٦٥١ زایینیدا، وە ١٩ ساڵ پاش مردنی پێغەمبەری ئیسلام بووە) کۆکراوەتەوە، و کراوە بە کتێب واتە لە لایەن عوسمان کوڕی عەفانەوە بووە . پێنج دانە لەم کتێبە دەنوسرێت هەریەکەیان دەنێردرێت بۆ پێنج شاری ئیسلامی. دوو لەو نوسخانە دەمێنێت، دانەیەکیان لە قەصر قوپ قاپی تورکیا دەبێت، و دانەیەکیشیان لە مەدینە دەبێ کە نوسخەی ئەسڵی عوسمان کوڕی عەفان خۆی دەبێت. لە پاش مردنی ئەو خەلیفەیە عەلی کوری ئەبوطالیب دەبێتە، ئەو نوسخە ئەسلیە دێنێت بۆ کوفە لە عێراق .\nکاتێ تەیموری لەنگ ناوچەکە وێران دەکات، ئەم نوسخەیە لە مزگەوتی بیبی خانوم لە پایتەختی سەمەر قەند دەپارێزرێت، وەک ئاسەوارێکی گرنگی مێژوویی لەوێ دەمێنێتەوە تا ساڵی ١٨٦٨ زاینی. واتە تا ئەو کاتەی ئیمپراتۆریەتی ڕووسیا سەمەر قەند داگیر دەکات، ئەو نوسخە قورئانە دەبەن بۆ کتێبخانەکەی سان پترسبۆرگ( کە ئەمڕۆ بە کتێبخانەی نیشتمانی رووسی ناسراوە ).\nلە پاش ئەوەی شۆڕشی سۆشیالیستی ئۆکتۆبەر لە ڕووسیا بە سەرکردایەتی لینین و بەلشەفیەکان بە سەرکەوتن دەگات، لینین ئازادی دەداتە تەواوی ئەو خەڵکانەی ڕووسیا کە لە نەتەوەو ئایینی جیاواز پێک هاتبوون، و زۆربەیان کۆماری سەربەخۆیی لە چواچێوەی یەکێتی سۆڤیەتدا پێک دێنن. یەکێك لەوانە کۆماری باشوری کوردستان بووە، ئەو کاتە لینین ئەو نوسخەی قورئانە لە کتێبخانەکە دەردەکات و دەیکاتە دیاری بۆ خەڵکی ئوفای سەر بەم کۆمارە (کۆمارێك بوو لە ناوچەی ڤۆلڤای ڕووسیای ئێستا). پاشان کۆماری تورکستان زۆر داوای ئەم نوسخەیە دەکات تا دەدرێت بەوان لە شاری تەقشەند دا ئەندرێت و تا ئێستایش لەوێ ماوە .\nزۆرن ئەو مەلاو بانگخوازانەی کۆمۆنیستەکان بەوە تاوانبار دەکەن، ئەگەر دەسەڵات بەدەستەوە بگرن ئەوا ئیسلام لە ناو دەبەن و مزگەوتەکان ناهێڵن و قورئان دەسوتێنن کافرو بێ بەزەیین و شتی تریش! ئەوان لەم ڕێگایەوە دەیانەوێ خەڵک کوێرو نادیدە بکەن و مێشکی خەڵکی بەوە پڕ بکەن کە کۆمۆنیستەکان دوژمنی ئەوانن، بەڵام پێچەوانەکەی ڕاستە، هیچ کەس وەک کۆمۆنیستەکان دۆستی خەڵک نین و هیچ سیستەمێکی نەتەوەیی وئایینی و تۆلیتارتی و لیبرالی و دیموکراتی وەك سیستەمی سۆشیالیستی ئازادی بۆ کۆمەڵگە ناهێنێت. ئەوەی بە ناوی سۆشیالیستیەوە ئازادی پێشێل دەکات، لە بناغەدا سیستەمەکەی سەرمایەداری دەوڵەتییە و ڕژێمە سیاسییەکەشی دیکتاتۆری بۆرژوازیە نەوەك دیکتاتۆری پرۆلیتاریا. سیستەمی سۆشیالیستی لە ڕووسیا تەنها ٥ ساڵ ژیاوە، بەدوای ئەودا هەرچی ناوی لە خۆی ناوە دەوڵەتی سۆشیالیستی پەیوەندی بەو سیستەمەوە نەبووە.\nکۆمۆنیستەکان نایانەوێ لە ڕێگای زەبروزەنگ و توندوتیژی و ترس و تۆقاندنەوە باوەڕی ئایینی خەڵك بگۆڕن، بەڵکو لە ڕێگایەکی ئازادەوە دەیانەوێ ململانێی بکەن بە شێوەیەکی زانستیانە . کۆمۆنیستەکان دژی داخستنی مزگەوت و سووتاندنی قورئانن، و بەڕێگایەکی ناکۆمۆنیستانەی دەزانن، هەر لایەن و کەسێك ئەو کارانە ئەنجام بدات لەگەڵ بیروبۆچوون و بەرنامەی کۆمۆنیستەکاندا ناکۆکە .\nکۆمەڵگە دەبێ لەو درۆ و بۆختانانەی کە بۆ کۆمۆنیستەکان دەکرێت ڕزگاری بێت، و پاک بکرێتەوە. هەوڵەکان لەم پێناوەدا دەبێت چڕتر بکرێنەوە، و دەبێت ئەو ڕاستیەش بزاندرێت کۆمۆنیستەکان ڕاستگۆترین و پاکترین و شەرافەتمەندترین کەسی کۆمەڵگەن، و پێشرەون بۆ گوڕینی ڕیشەیی بارودۆخی ناهەمواری چینە هەژارو کرێکارو زەحمتکێشەکان بۆ ژیانێکی شیاو بە ئینسان.


زایینی: ٠٢-٠٦-٢٠١٧ - هەتاوی: ١٣٩٦/٠٣/١٢ - ١٤:١٢ تاران قه‌باره‌ی فۆنت:\nکوردستان میدیا: ڕێوڕەسمی ڕۆژی منداڵان لە بنکەی دەفتەری سیاسی حیزبی دێموکراتی کوردستانی ئێران، بەبەشداری منداڵی بنەماڵەکانی حیزبی دێموکرات بەڕێوەچوو.\nبەپێی هەواڵی گەیشتوو بە ماڵپەڕی کوردستان میدیا؛ ئێوارەی ڕۆژی پێنج شەممە ١١ جۆزەردان، بە بۆنەی ڕۆژی جیهانی منداڵان، ناوەندی نێرگز مەراسمێکی بەشکۆی بەڕێوەبرد.\nسەرەتای ڕێوڕەسمەکە بە خوێندنی سرودی نەتەوایەتی ئەی ڕەقیب و دواتر ڕاگرتنی خۆلەکێک بێ دەنگی بۆ ڕێزگرتن لە گیانی پاکی شەهیدان دەستی پێکرد.\nڕێورەسمەکە لە چەندین بڕگە و بابەتی جۆراوجۆر پێکهاتبوو، کە بریتیی بوون لە چەندین جۆر کێبڕکێی منداڵانە و خوێندنی شێعر و گۆرانی لەلایەن منداڵانی بەشدار لە ڕێوڕەسمەکە بەڕێوەچوو.\nبەشێکی دیکەی ئەو ڕێوڕەسمە، هەڵپەڕکێی منداڵانی ناوەندی نێرگز بوو، کە سەرنجی بەشدارانی ڕێورەسمەکەی بۆ لای خۆی ڕاکێشا.\nپاشان هونەرمەند غوڵام فاتحی بە هاوڕێیەتی شەپۆل رەحیمی گۆرانییەکیان پێشکەش بە ڕێوڕەسمەکە کرد.\nدواتر دیاری ناوەندی نێرگز بە سەر منداڵانی ئازادی دا دابەش کرا و دوایین بڕگەی ڕێوڕەسمەکەش بریتی بوو لە هەڵپەڕکێی گشتی.


سەرەڕای یەک هەفتە هۆشیاری لەلایەن بەرپرسانی ئێرانەوە، کە خاڵە سنوورییەکانی نێوان ئێران و عێراق داخراون و هیچ گەشتیارێک ڕوویان تێنەکات، بەڵام گەشتیارانی ئاینیی ئێرانی ڕوویان لە خاڵە سنوورییەکان کرد و بەهۆی زۆری ژمارەیانەوە لە خاڵی سنووریی “شەڵەمچە” زیاتر لە 50 کەس بریندار بوون.\nدوای برینداربوونی ئەو گەشتیارانە، ئەحمەد وەحیدی، وەزیری ناوخۆی ئێران ڕایگەیاند، “جارێکی دیکە هۆشداری دەدەینە هاوڵاتییان، بۆ گەشتکردن بۆ عێراق ڕوونەکەنە خاڵە سنوورییەکان، چونکە عێراق ڕێگا بە چوونەژوورەوەی ئێرانییەکان نادات”.\nلەگەڵ ئەوەشدا، وەزیری ناوخۆی ئێران ئاشکرایکرد، “بەشێک لەو گەشتیارانەی کە ڤیزایان پێبووە و نەیانتوانیوە بە فڕۆکە گەشتبکەن، لەڕێگای خاڵە سنوورییەکانەوە ڕێگەیاندراوە بڕۆنە خاكی عێراقەوە”.\nلەگەڵ کۆبوونەوەی گەشتیارانی ئاینیی ئێرانی لە خاڵی سنووریی “شەڵەمچە”، ڤیدیۆیەک بڵاوبووەوە، تێیدا دەردەکەوێت دەیان گەشتیار بەهۆی قەرەباڵخی و پاڵەپەستۆوە بریندار بوون، یان لەهۆشخۆیان چوون.\nئەمڕۆ 27ی ئەیلول، یەکەم ڕۆژی دەستپێکردنی چلەی ئیمام حوسێنە “اربعین”، تێیدا شیعەکانی عێراق و ئێران لە شوێنە پیرۆزەکانی ئایینزای شیعە، ڕێپێوان دەکەن.\nباری لەناكاو لە بەغداد درێژ كرایەوە\nچەند سەرچاوەیەكی سەربازیی عێراقی ئاشكرایانكردووە، باری لەناكاوی بەغداد بۆ ماوەی زیاتر لە 20 ڕۆژی دیكە درێژ كراوەتەوە. بەگوێرەی…\nوتەبێژی فەرماندەی گشتیی هێزە چەکدارەکانی عێراق، ئەمڕۆ شەممە 7ی تشرینی دووەم، ئاشکرایکرد کە دەستیان بەسەر بڕی 13 ملیار…\nمیسان.. باوکێک سێ منداڵی خۆی كوشت\nپۆلیس ڕاگەیەندراوێكی لەبارەی ئەو “تاوان”ـەی میسانەوە بڵاوكردەوە كە باوكێك سێ منداڵی خۆی كوشت. پۆلیسی پارێزگای میسان لە ڕاگەیەندراوێكدا…\n“چاوساغی داعش” لە سەڵاحەدین دەستگیركرا\nهەواڵگریی عێراق ئاشكرایكرد، “چاوساغی داعش” لە شەرگات-ی سەر بە پارێزگای سەڵاحەدین دەستگیركرا. لە ڕاگەیەندراوێكدا كە ئەمڕۆ یەكشەممە 31ی…


ماڵپەری فیردەوس | پرسیار: فەرموودەی لاواز لای زانایان چۆن پۆلێن کراوە؟\nسەردێری پرسیار:پرسیار: فەرموودەی لاواز لای زانایان چۆن پۆلێن کراوە؟\nبەرواری دانان :2020-12-09 کۆدی پرسیار:2275\nپرسیار: فەرموودەی لاواز لای زانایان چۆن پۆلێن کراوە؟\nوەڵام: زانایان دەڵێن فەرموودەی صحیح دەبێت ئەم مەرجانەی تێدا بێت:\n١- دەبێت فەرموودەکە لە سەنەد نەپچڕا بێت، واتە هەر ڕاویەک لە ڕاوی پێش خۆی وەرگرت بێت.\n٢- دەبێت هەموو ڕاویەکانی فەرموودەکە عەدالەتی تێدابێت، وەک ئەوەی موسڵمان بێت و جێگای متمانە بێت لە دین و تەقوا.\n٣- دەبێت ڕاویەکانی فەرموودەکە زاکیرەیان باش بێت.\n٤- نابێت فەرموودەکە شاز بێت، شاز ئەوەیە فەرموودەیەکی صحیحە لە سەنەد پێچەوانەی فەرموودەی محفوظە، پێچەوانەی فەرموودەیەکە لە خۆی صحیحترە.\n٥- دەبێت فەرموودەکە سەلامەت بێت لە عیلەتی شاراوە کاریگەری لە فەرموودەکە بکات.\nئەگەر ئەم مەرجانەی تێدا نەبوو فەرموودەکە لاوازە.


کارزان گلی 20/09/2021\nلە دوای كودەتای 1980ی توركیا، هەر هەڵبژاردنێك لەو وڵاتە كرابێت، دەنگی كورد یەكلاكەرەوە بووە تێیدا. زۆرجار پارتە سیاسییەكانی توركیا كوردیان هەڵخەڵەتاندووە و چەندین بەڵێنی جۆراوجۆریان پێداون، بەڵام دوای هەڵبژاردن، بوونەتەوە گورگ بۆ گیانی كورد و داواكەی.\nبە هۆی ئەو بەربەستەی لە دەستووری توركیا دانراوە، كە هەر پارتێك نەتوانێت ١٠٪ی دەنگەكان بهێنێت ناتوانێت وەكوو پارت بچێتە پەرلەمانەوە، بۆیە پارتە كوردییەكان كاندیدەكانیان بە شێوەی سەربەخۆ دەچوونە ناو هەڵبژاردن و پاشان لەناو پەرلەمان گروپێكیان پێكدەهێنا، ئەمەش لە ساڵانی نەوەدەكانەوە تا 2015 درێژەی كێشا، لە 2015 ئیدی كورد وەكوو پارت چووە ناو پەرلەمان و بووە هێزێكی گرنگ.\nلە هەڵبژاردنی پەرلەمانی 2015، پارتی دیموكراتی گەلان (هەدەپە)، توانی 81 كورسی پەرلەمانی بەدەستبهێنێت، ئەمەش بۆ یەكەمجاربوو لە مێژووی توركیا، پارتێكی كوردی وەكوو پارت بچێتە پەرلەمانەوە. هەر ئەمەش بوو وای كرد، پارتی داد و گەشەپێدان (ئاكەپە) زۆرینە لەدەست بدات و ناچار بن حكوومەتێكی كاتی پێكبهێنن و پاشان چوونەوە ناو هەڵبژاردنی پێشوەختەوە.\nئەوەی وای كردووە هەدەپە بكاتە هێزێكی گەورە و خاوەن قورسایی لەناو پەرلەمانی توركیا و لە هەڵبژاردنەكاندا، ئەو دەنگدەرە نەگۆڕانەیە كە دەنگدان بە پارتە كوردییەكان لەلایان وەكوو نامووس وایە.\nتۆ سەیری پارتی بزوتنەوەی ناسیۆنالیستی (مەهەپە) بكە، لە هەڵبژاردنی 2002 نەیتوانی بەربەست بشكێنێت. پارتی سەعادەت و رەفاح سەردەمانێك لە ترۆپك بوون، ئێستا وەكوو پارتی بچووك مامەڵەیان لەگەڵدا دەكرێت. پارتی گەلی كۆمار (جەهەپە)، دەنگەكانی بەردەوام لە هەڵبەز و دابەزینێكی زۆرە، تەنانەت زۆرجار هەبووە نەیتوانیوە ببێتە پارتی دووەم و سێیەمیش. بەڵام دەنگدەری هەدەپە جیاوازە و هەڵبەز و دابەزی زۆر كەمە.\nراستە ئاكەپە خاوەن دەنگدەرێكی زۆرە لە باكووری كوردستان، بەڵام ئەو دەنگدەرە كوردانە، جێگیر نین و لە هەڵبژاردنێكەوە بۆ هەڵبژاردنێكی تر دەنگەكانیان گۆڕانی بەسەردا دێت و مەرج نییە تەنیا ئاكەپە هەڵبژێرن، بۆیە ئەو قسەیە باوە لەناو سیاسییەكانی توركیا ”ئەگەر كورد پشت لە هەر پارتێكی سیاسی بكات، ئەو پارتە ناتوانێت سەركەوتن بە دەست بهێنێت“.\nتوركیا لە 2023 دەچێتە ناو هەڵبژاردنی پەرلەمانی و سەرۆكایەتی، پارتە سیاسییەكان بە خۆیان كەوتوون تا بتوانن دەنگدەری كورد بەلای خۆیاندا رابكێشن، بە تایبەت ئاكەپە و جەهەپە. كە دەڵێم دەنگدەری كورد، مەبەستم دەنگدەری هەدەپە و ئەو كوردانەیە كە هەدەپەیی نین و هەر لایەنێك باس لە مافی كورد و داخوازییەكانی بكات، ئەوان دەنگی پێدەدەن.\nمەدحەت سانجار، هاوسەرۆكی هەدەپە دەڵێت ”هەدەپە كلیلی سەركەوتنی هەڵبژاردنە، بۆیە ئەوەی هەدەپە بە جیدی وەرنەگرێت زیانی زۆری پێدەگات“ ئەم گوتەیەی سانجار پێمان دەڵێت، لە هەڵبژاردنی سەرۆكایەتی، هەدەپە پشتگیری لە كام كاندید بكات، ئەو كاندیدە شانسی سەركەوتنی لە هەڵبژاردنەكاندا دەبێت.\nرەجەب تەییب ئەردۆغان، لە گەڕی یەكەمی هەڵبژاردنی سەرۆكایەتیدا ناتوانێت ٥٠+١ بەدەست بهێنێت، ئەمەش بە گوێرەی ئەنجامی راپرسییەكانی توركیا، بۆیە هەڵبژاردن دەكەوێتە گەڕی دووەم.\nلە گەڕی دووەمدا، دەنگی هەدەپە یەكلاكەرەوە دەبێت، بۆیە ئەردۆغان دەیەوێت لە بەرامبەر دەنگدەری هەدەپە، ئەو كوردانە بۆ لای خۆی رابكێشێت كە هەدەپە نین، بەڵام كوردبوون و مافی كورد لە لایان گرنگە.\nئەردۆغان بە بەڵێنی جۆراوجۆر و پلانی سیاسییەوە دەچێتە باكوور، بەڵام دیار نییە، ئەمجارەیان كوردەكان متمانەیان بە بەڵێنەكانی ئەردۆغان دەبێت، یان لەسەر سندوقی دەنگان سزای دەدەن؟\nلەگەڵ هەموو ئەمانەشدا، گرنگە هەدەپە لە قۆناغی داهاتوویدا، سەربەخۆیانە بڕیار بدات و لە هەژموونی پەکەکە و قەندیل دوور بكەوێتەوە.


بەرپرسێکی یەکێتی ئەوروپا: ڕێکەوتننامەی پەنابەران لەگەڵ تورکیادا بەباشی بەڕێوە دەچێت\nیۆهانس هانی بەرپرسی کاروباری وڵاتانی دراوسێ لە یەکێتی ئەوروپا وتی ڕێکەوتنامەی پەنابەران لەگەڵ تورکیادا بەباشی بەڕێوە دەچێت بۆ ڕێگەگرتن لە زۆربوونی کۆچبەران و وتیشی سەرەڕای لێدوانەکانیش پەیوەندییە دوو قۆڵییەکانیش بەرەو باشتر دەڕۆن.\nهان لە چاوپێکەوتنێکیدا لەگەڵ ڕادیۆ و تەلەفیزیۆنی نەمسایی ئۆ ئاڕ ئێفدا ئەم لێدوانانەیدا دوای ئەوەی ئەڵمانیا باسی لە وەستاندنی یارمەتییەکانی یەکێتی ئەوروپا کرد بۆ تورکیا کە بەپێی ڕێکەوتنامەکەی پەنابەران بەڵێن درابوو ئەو یارمەتییانە بدرێن بە تورکیا.\nلەبەرامبەر ئەو بڕە پارەیەدا کە دەگاتە سێ ملیار یۆرۆ، تورکیا بەڕێژەیەکی زۆر ژمارەی کۆچبەرانی کەم کردۆتەوە کە لە ناوچەکانی ڕۆژهەڵاتی ناوەڕاست و ئەفغانستانەوە لەڕێی تورکیاوە دێن بۆ ئەوروپا.\nهان وتی " هیچ نیگەرانییەکم نیە سەبارەت بە ڕێکەوتنەکەی پەنابەران، بەباشی بەڕێوە دەچێت." وابڕیارە هان و بەرپرسی وەزارەتی دەرەوەی یەکێتی ئەوروپا فیدریکا موگیرینی لەگەڵ هەردوو وەزیری دەرەوەی تورکیا مەولود چاوش ئۆغلۆ و وەزیری تورکیا بۆ کاروباری یەکێتی ئەوروپا عومەر جەلیک کۆببنەوە.\nهان بەردەوام بوو لە لێدوانەکانی و وتی " ڕۆژانە هاریکارییەکی زۆر هەیە سەبارەت بە هەموو بابەتەکان سەرەڕای لێدوانەکان و هەندێک لە هەڵسوکەوتی تورکەکان."\nشایەنی باسە ئەڵمانیا باشترین ئاڕاستە بوو کە کۆچبەران ڕوویان تێدەکرت و بە گەرمی بەخێرهاتنی ڕێکەوتنامەی پەنابەرانی کرد لەگەڵ تورکیادا بەڵام دواتر پەیوەندییەکانی لەگەڵ ئەنقەرەدا تێکچوو بەهۆی کۆمەڵێک هۆکارەوە. لەمدواییانەش هەردوولا یەکتریان تۆمەتبار کرد بەوەی هەڵسوکەوتەکانیان جێی قبوڵکردن نیە.\nهەروەها نەمسا داوای کرد گفتوگۆکان سەبارەت بە هاتنە ناوەوەی تورکیا بۆ یەکێتی ئەوروپا بوەستێنرێت دوای ئەوەی تورکیا کەمپینێکی دەستپێکرد دوای کودەتا سەرنەکەوتووەکەی ساڵی ڕابردوو.\nتورکیا بەهۆی ئەو کەمپینەوە نزیکەی 50 هەزار کەسی دەستگیرکردووە و لەچاوەڕوانی ئەوەدان دادگایی بکرێن لەنێویاندا هاوڵاتییەکی ئەڵمانی تێدایە کار بۆ کۆمەڵەی مافی مرۆڤ دەکات.


هێزە ئەمنییەكان لە رۆژی دەنگدانیاندا یاساشكێنی دەكەن\n28ی ئەیلولی 2018: سەنتەری میترۆ بۆ داكۆكی لە مافی رۆژنامەنوسان بە توندی ئیدانەی ئەو هێرش‌و رێگرییانە دەكات كە لە رۆژی دەنگدانی تایبەتدا بەرامبەر تیمە رۆژنامەوانییەكان ئەنجامدراون، داواش دەكات لێپێچینەوەی یاسایی بەرامبەر ئەنجامدەرانی بكرێت.\nئەمڕۆ لەكاتی بەڕێوەچوونی دەنگدانی تایبەتدا، چەند رووداوێكی توندوتیژی لە شارەكانی سلێمانی، سۆران، كۆیە، هەولێر، بەرامبەر رۆژنامەنوسان، لە لایەن هێزە ئەمنییەكانەوە تۆمار كراون.\n• سیروان غەریب، سەرنوسەری سایتی وێستگە نیوز، كە ئەمرۆ لەلایەن چەند چەكدارێكی ئاسایشی شاری سلێمانییەوە لە بنكەی سەركەوتن لەسەرچنار هێرشی كرایە سەر. سكاڵای یاسایی لەسەر بەرێوبەرایەتی ئاسیشی شاری سلێمانی تۆماركرد.\n• بڕوا برادۆستی پەیامنێری گەلی كوردستان لە قەزای سۆران، چەند چەكدارێك هێرشیان كردۆتە سەر تیمیەكەیان كە ئەوان بەشێوەیەكی یاسایی و بە رێگەپێدانی كۆمسیۆنی باڵای سەربەخۆی هەڵبژاردن و راپرسی هەرێم سەرقاڵی رووماڵكردن بوون.\n• تەها عەبدوڵا، پەیامنێری گەلی كوردستان لە شاری هەولێر لە لایەن هێزی ئەمنییەوە رێگریی لێكراوە روماڵ بكات.\n• سەنگەر عبدالرحمن، پەیامنێری تۆڕی میدیای رووداو لە شاری كۆیە لە لایەن هێزێكەوە رێگری لێكراوە.\n• خالد ئەحمەد، مجید بتوێنی، تیمی كەناڵی KNN، لە قوتابخانەی شەهید محمد حاجی لە چوارقورنە، رێگرییان لێكراوە، چەند ئەفسەرێك هەرەشەی شكاندنی كەلوپەلی رۆژنامەنوسیان لێكردوون.\n• هاوژین جەمال، ئیبراهیم فتاح، بەرهەم جەمال، تیمی تۆڕی K24 لە سلێمانی لە بنكەی سەركەوتن، رێگرییان لێكراوە روماڵ بكەن.\n• یادگار ئیسماعیل، ئاریان بەكر، تیمی كەناڵی سپێدە لە ناو بنكەی سەركەوتنی شاری سلێمانی لە لایەن هێًزێكی ئەمنییەوە پەلامار دەدەرێن‌و لە بنكەكە دەردەكرێن.\n• شیلان فرج، دابان سەوەر، تیمی كوردستان تیڤی، لە قوتابخانەی زەڵی- تاسلوجەی شاری سلێمانی رێگرییان لێدەكرێت.\n• خالد محمد پەیامنێری NRT لەشاری كۆیە، لە قوتابخانەی سەرباخ، رێگری لێكراوە، ئەفسەرێكی پێشمەرگە نەیهێشتووە روماڵ بكات، تەنانەت لە دوری یەك كیلۆمەتەریشەوە.\n• هەژار رەشید، دڵشاد مام تەها، تیمی KNN لە قوتابخانەی سەرباخ، رێگری لێكراوە، ئەفسەرێكی پێشمەرگە نەیهێشتووە روماڵ بكات، تەنانەت لە دوری یەك كیلۆمەتەریشەوە.\n• مادح جمال پەیامنێری سپێدە- لە قەزای كۆیە لە قوتابخانەی سەرباخ، رێگری لێكراوە.\n• هەنگاو محمد پەیامنێری NRT لە رانیە رێگرییان لێكراوە بۆ روماڵكردن‌و دەڵێت هیچ ناوەندێك بۆ روماڵی میدیا دانەراوە.\n• بڕیار نامیق، سەركەوت غریب تیمی كەناڵی KNN لە شاری سلێمانی، لەناوەندی دەنگدانی ئارین لە كانی كوردوە، رێگرییان لێكراوە لە كاتێكدا بۆ كەناڵەكانی یەكێتی كراوە بووە.\n• زوبێر برادۆستی، پەیامنێری رۆژ نیوز لە سیدكان قوتابخانەی سیدەكان لە لایەن هێزە ئەمنییەكانەوە رێگری لێكراوە روماڵ بكات.\n• ئەبوبكر حسین، پەیامنێری KNN لە قوتابخانەی چیا لە سەید سادق، كە تایبەت بوو بۆ روماڵی میدیاكاران، لە لایەن دەنگدەرانەوە دەرگای شكێنراوەو ئینجا رێگەشیان نەداوە هیچ كەناڵێك روماڵ بكات.\nپرۆسەی چاودێریكردنی میدیاو رێكخراوەكانی ناوخۆو دەرەوە یەكێكە لە فاكتەرەكانی هەڵبژاردنێكی بێگەرد، هەر بەربەست‌و رێگرییەك، پرۆسەكە دەخاتە ژێر پرسیارەوە.\nلەم روانگەیەوە سەنتەری میترۆ، لەگەڵ هاوبەشەكانی لە تۆڕی شمس، چاودێری پرۆسەكانی بانگەشە‌و دەنگدانی تایبەت‌و گشتی‌و تا جیاكردنەوەی دەنگەكان، بەردەوام دەبێت لە چاودێریكردن‌و ئاشكراكردنی هەر یاسا شكێنی‌و توندوتیژییەك كە ئەنجام دەدرێن‌و رای گشتی لێ ئاگادار دەكەن.


خواردنی ژەمە خۆراکەکان کاریگەریان هەیە لەسەر زیادبونی کێش، لە بەیانیاندا کۆمەڵێک خو هەیە کە بە گشتی زۆرینەی کەسەکان ئەنجامی دەدەن، ئەمەش وادەکات بەئاسانی کێشی جەستەیان کەم نەبێت و بە پێچەوانەوە کێشیان زیاد بکات، ئەو شەش خوەی رێگە نادات کێشی جەستەت دابەزێت.\nیەکەم: رەتی دەکەیتەوە ژەمێکی باشی بەیانیان بخۆیت\nکە ئەمەش یەکێکە لە هەڵەکان، بەیانیان گرنگترین کاتە بۆ نانخواردن، بە پێی توێژینەوەیەک سەلمێنراوە خواردنی ژەمێکی باشی بەیانیان و خواردنی ژەمێکی کەمی ئێواران کاریگەری بەهێزی هەیە لەسەر دابەزینی کێشی جەستە.\nدوەم: ناچیتە بەر تیشکی خۆر\nبەرکەوتنی تیشکی خۆر دەبێتە هۆی تواندنەوەی چەوری، بەتایبەتی چەوری سپی، توێژەرەکانی زانکۆی ئەلبێرتا لە کەنەدا سەلماندویانە کە چەوری جەستە کەم دەکات کاتێک لەبەر تیشکی خۆدا پیاسە دەکەیت.\nسێیەم: بیرت دەچێت دوای لەخەوهەستان پەرداخێک ئاو بخۆیت\nجەستەی کەسێکی پیگەیشتو %50 بۆ %60 لە ئاو پێکهاتوە، کەواتە خواردنەوەی پەرداخێک ئاو دوای هەستان لە خەو بیرۆکەیەکی نایاب دەبێت، چونکە دەبێتە هۆی چالاکبونی مێتابۆلیزمی لەش، رێگری دەکات لە قەڵەوبون، ژەهری جەستە فڕێدەداتە دەرەوە، کێشی جەستە کەم دەکاتەوە.\nچوارەم: وەرزش ناکەیت\nوەرزشکردن لە بەیانیاندا دەبێتە هۆی چالاککردنی مێتابۆلیزمی لەش، زیاتر سوتاندنی کالۆری، هەروەها توێژینەوەیەک کە لەلایەن دکتۆر "ئێما ستیڤینسن" ئەنجامدراوە دەرکەوتوە ئەو کەسانەی بەیانیان پێش نانخواردن وەرزش دەکەن بە درێژایی رۆژ خواردنی کەمتر دەخۆن.\nپێنجەم: خواردنی خۆش هەڵدەگریت بۆ بەیانیان و ئێواران\nئەگەر دەتەوێت شیرینی و خواردن برژاوەکان بخۆیت ئەوا بەیانیان بیخۆ، لە توێژینەوەیەکی دیکەدا دەرکەوتوە خواردنی شیرینی و برژاو لە بەیانیاندا کەمتر دەبێتە هۆی دروستبونی چەوری بە بەراورد بە خواردنی هەمان بڕ لە ئێواراندا.\nشەشەم: خوێندنەوەی هەواڵ لە بەیانیاندا\nرەنگە بەلاتەوە نامۆ بێت، بەڵام خوێندنەوەی هەواڵ لە بەیانیاندا بە تایبەتی هەواڵی نەرێنی، دەبێتە هۆی بەرزبونەوەی هۆڕمۆنی سترێس، هەروەها مانەوەی ستریس بۆ ماوەیەکی زۆر دەبێتە هۆی ئەوەی خانە لاوازەکان بگۆڕێت بۆ خانە چەوریەکان.\nئه‌م بابه‌ته 51341 جار خوێنراوه‌ته‌وه


كانونی دووه‌م 2020 – چاونیوز\n31ی كانونی دووه‌می , 2020\tهەواڵ 0\nفه‌رید په‌ژووهی ۲۵ ساڵه خه‌ڵکی مه‌ریوان خاوه‌ن بڕوانامه‌ی زانستگه، ڕێکه‌وتی ۷ی خه‌زه‌ڵوه‌ری ۱۳۹۷ له یه‌کێک له شه‌قامه‌کانی شاری مه‌ریوان له‌لایه‌ن هێزه ته‌ناهییه‌کانه‌وه به تاوانی هاوکاری ده‌گه‌ڵ هێزێکی کوردیی ڕفێنرا. له‌و ڕێکه‌وته‌وه هه‌تا ئێستا وێڕای به‌دواداچوونی زۆری بنه‌ماڵه‌که‌ی هیچ زانیارییه‌ک له سه‌ر ناوبراو و شوێنی ڕاگرتنی نه‌دراوه. به پێێ گوته‌ی برای …\nڕاگواستنی به‌ندییه‌کی سیاسی کورد بۆ به‌ندیخانه‌ی ورمێ\n30ی كانونی دووه‌می , 2020\tهەواڵ 0\nدارا ڕه‌شیدی خه‌ڵکی شاری سه‌رده‌شت ڕۆژی دووشه‌ممه ۷ی ڕێبه‌ندان له گرتووخانه‌ی ئیتلاعاتی سپای ورمێ بۆ زیندانی ئه‌و شاره ڕاگوازرا. ناوبراو ۱۸ی سه‌رماوه‌زی ئه‌مساڵ له‌لایه‌ن هێزه ته‌ناهییه‌کان له مهاباد گیرابوو و بۆ گرتووخانه‌ی تایبه‌تی ئیتلاعات له ورمێ به‌ڕێ کرا. ڕه‌شیدی دوای ده‌ستبه‌سه‌ر کرانی بۆ ماوه‌ی ۵۰ ڕۆژ له سلووله‌کانی تاکه‌که‌سی ئیتلاعاتی …\nحوکمی چوار ساڵ زیندانی بۆ به‌ندییه‌کی کورد\nعەبدوڵڵا ئەحمەدی خەڵکی سەلاسی باوەجانی که له ۱۶ی جۆزه‌ردانی ئه‌مساڵ بە تۆمەتی هاوکاری لەگەڵ حیزبێکی ئۆپۆزسیۆنی کۆماری ئیسلامی گیرابوو، حوکمی ٤ ساڵ بەندکرانی بەسەردا سەپا.\nدەسبەسەرکردنی دوو کەس لە ورمێ و کرماشان بە تاوانی بڵاوکردنەوەی شیرینی لە ڕۆژی ٢ی ڕێبەنداندا!\n29ی كانونی دووه‌می , 2020\tهەواڵ 0\nدوو کەس لە شارەکانی ورمێ و کرماشان بە تۆمەتی “بڵاوکردنەوەی شیرینی” لە ڕۆژی ٢ی ڕێبەندان، ڕۆژی دامەزراندنی کۆماری کوردستاندا دەسبەسەر کران. ڕۆژی چوارشەممە، ٢ی ڕێبەندانی ١٣٩٨ی هەتاوی “سەمیع عەلیزادە”، خەڵکی ورمێ بەهۆی “بڵاوکردنەوەی شیرینی” لە یادی ٧٤ەمین ساڵیادی کۆماری کوردستاندا، دەسبەسەر و بۆ شوێنێکی نادیار ڕاگوێزرا. هاوکات لە کرماشان، کەسێکی …\n27ی كانونی دووه‌می , 2020\tهەواڵ 0\nچەند چالاکی سیاسیی کورد لە شارەکانی سایین‌قەڵا، مەریوان و سنە دەسبەسەر و حوکم دران. ناوەندە ئەمنیەتییەکانی ڕێژیم لە شاری سایین‌قەڵا لاوێکی خەڵکی ئەو شارەیان بە ناوی “مەهدی ئیسماعیلی” دەسبەسەر کردوە. وەک دەگوترێ ناوبراو بە تۆمەتی پێوەندیی بە حیزبێکی کوردیی دژبەری کۆماری ئیسلامییەوە گیراوە. ڕۆژی شەممە، ٥ی ڕێبەندانیش سەلمان ئەفرا، خەڵکی …\n19ی كانونی دووه‌می , 2020\tهەواڵ 0\nدوو هاونیشتمانیی کوردی خەڵکی سنە و ئیلام لەلایەن هێزەکانی ئیدارەی ئیتلاعاتەوە دەسبەسەر کران. ڕۆژی شەممە ٢٨ی بەفرانبار، لاوێکی خەڵکی شاری ئیلام بە ناوی “ئەمیرعەلی مەجدی” لە شوێنی کارەکەی لە کتێبفرۆشیدا لە لایەن هێزە ئیتلاعاتییەکانەوە دەسبەسەر کرا. ناوبراو لەلایەن ئەو هێزانەوە بەبێ هیچ بەڵگەیەکی یاسایی دەسبەسەر کراوە و لە کاتی گیرانیدا …\n19ی كانونی دووه‌می , 2020\tهەواڵ, وێنە 0\nشاعیر و نووسەرێکی دیکەی کورد لە کرماشان لە درێژەی ڕەوتی ڕەشبگیری چالاکی کورددا دەسبەسەر کرا. بە پێی هەواڵی گەیشتوو بە ناوەندی هەواڵی حیزبی دێموکراتی کوردستان ئەمڕۆ یەکشەممە، ٢٩ی بەفرانباری ٩٨ی هەتاوی مامۆستا “موعین شاهوەیسی”، خەڵکی شاباد لە پارێزگای کرماشان لە لایەن هێزە ئیتلاعاتییەکانی ئەو شارەوە دەسبەسەر کراوە. سەرچاوەیەکی نیزیک لە …\nکرێکارێکی خەڵکی شاری سەقز بە هۆی ڕووداوی کارەوە لە کەرەج گیانی لەدەست دا. ڕۆژی شەممە، ٢٨ی بەفرانبار کرێکارێکی خەڵکی شاری سەقز بە ناوی “شەهرام ئەحمەدپوور”، تەمەن ٢٩ ساڵ لە کاتی کارکردندا گیانی لەدەست دا. ناوبراو لە کاتی کارکردن لەسەر داربەست کەوتۆتە خوارێ و بەهۆی سەختیی برینەکانی گیان لەدەست دا. شایانی …\n17ی كانونی دووه‌می , 2020\tهەواڵ 0\nژینگە پارێزێکی خەڵکی مەریوان لەلایەن ئیدارەی ئیتلاعاتەوە دەسبەسەر کرا. ڕۆژی چوارشەممە ٢٥ی بەفرانباری ١٣٩٨ی هەتاوی ژینگەپارێزێکی مەریوانی بە ناوی “ئامانج نیک پەی” کوڕی خالید لە شاری مەریوان لە لایەن هێزەکانی ئیدارەی ئیتلاعاتی ئەو شارەوە دەسبەسەر کراوە. ناوبراو بۆ ماوەی ٨ کاتژمێر لە ئیدارەی ئیتلاعاتی ئەو شارە ڕاگیراوە و دواتر ڕەوانەی …\n16ی كانونی دووه‌می , 2020\tهەواڵ 0\nهێزە ئیتلاعاتییەکانی کۆماری ئیسلامی دوێنێ ٤ شەممە ٢٥ی بەفرانباری ٩٨ی هەتاوی سێ خوێندکاری زانکۆی کوردستانیان لە شاری سنە دەسبەسەر کرد،ئەوخوێندکارانە ، بە تۆمەتی بەشداریکردن لە کۆبوونەوە ناڕەزایەتییەکان، لەلایەن هێزە ئیتلاعاتییەکانەوە دەسبەسەر و بۆ شوێنێکی نادیار ڕاگوێزران. بەپێی هەواڵی هەواڵدەرییە خۆجێییەکان ، ڕۆژی چوارشەممە ۲٥ی بەفرانبار، سێ خوێندکاری کورد بە ناوەکانی …\nسەرماوەز ۱۳۹۹ (۱۸)


پەکەکە: گورزی گەورەمان لە تورکیا دا – Politic Press\nناوەندی راگەیاندن و چاپەمەنیی هێزەکانی پاراستنی گەل (هەپەگە) بڵاویكرده‌وه، گەریلاکانی هەپەگە و یەژاستار لە ناوچەی شاخە سۆری ئاڤاشین لە دژی ئەو داگیرکەرانە، کە هەوڵیاندەدا لە دەورووبەری تونێلەکانی شەڕدا خۆیان جێگیر بکەن، چالاکییان ئەنجامدا. داگیرکەران بەهۆی گورزی گەریلاکانەوە ناچاربوون هەندێک پاشەکشە بکەن.\nراگەیاندراوی ناوەندی راگەیاندن و چاپەمەنیی هێزەکانی پاراستنی گەل (هەپەگە)\n“لە چوارچێوەی هەڵمەتی شۆڕشگێڕیی هەڵۆکانی زاگرۆس لە ناوچەی ئاڤاشین؛\nلە ٢٠ی تەممووزدا لە کاتژمێر ١١:٠٠ دا لە ناوچەی شاخە سۆر لە دژی گروپێک لە داگیرکەران، کە هەوڵیان دەدا لە دەورووبەری تونێلەکانی شەڕ خۆیان جێگیر بکەن، هێزەکانمان چالاکییەکیان ئەنجامدا. داگیرکەران لە چالاکیی هێزەکانماندا گورزیان لێدرا و ناچار بوون هەندێک پاشەکشە بکەن.\nلە ٢٠ی تەممووز و لە کاتژمیر ٠٢:٠٠ دا سوپای تورکی داگیرکەر بە تەقەمەنی و گازی ژەهراوی هێرشی کردە سەر تونێلەکانی شەڕ لە ناوچەی وەرخەل. هەمان رۆژ لە کاتژمیر ١١:٤٠ دا لە ناوچەی شاخە سۆر تونێلەکانی شەڕ لەلایەن فڕۆکە جەنگییەکانەوە بۆردومان کران.\nلە ٢٠ی تەممووزدا لە نێوان ٢١:٣٠ بۆ ٠٠:٣٠ لە ناوچەی ئاڤاشین کۆپتەر بەسەر گۆڕەپانەکانی مەرڤانۆس، بانیستا، تابووری عەرەبەکان، گرێ سپی و گرێ سلێمان دا سوڕانەوە، ناوچەکانی ستونا، گوندی درێ، ناوچەی باسیا، دەورووبەری وەرخەل بە کۆپتەری هێرشبەر بۆردومانکران.\nلە ٢٠ی تەممووز لە کاتژمیر نێوان ٢٠:٠٠ بۆ ٢٢:٣٠ ناوچەی شەهید شاهین لە زاپ لەلایەن بنکە سەربازییەکانی سەر سنوورەوە بە تۆپی جۆری ئۆبیس تۆپباران کرا.\nلەو هێرشانەدا هیچ زیانێک بە هێزەکانمان نەگەیشت”.\nTags: تورکیا هەپەگە\nساڵانە عێراق پارەیەکی زۆر بۆ هاوردەی هەنار دابین دەکات\nهەپەگە: پەیوەندیمان بە روداوەكەی دەركارەوە نییە


مەلا بەختیار: بەرپرس هەیە لەمەرگەساتی هەڵەبجەدا پەنجەی ژنانیان بڕیوە بۆ ئەڵقە و ئەنقوستیلەكانیان - تۆڕی میدیایی خەڵک\nبەرپرسێكی باڵای یەكێتیی نیشتمانیی كوردستان ڕایدەگەیەنێت، بەرپرس هەیە، كە پلەی سەربازی گەورەی هەیە لە كاتی مەرگەساتی هەڵەبجەدا پەنجەی ژنانیان بڕیوە بۆ ئەڵقە و ئەنقوستیلەكانیان و لە ڕۆژهەڵاتی كوردستان فرۆشتویەتییەوە.\nمەلا بەختیار، ئەندامی ئەنجوومەنی باڵای سیاسی و بەرژەوەندییەكانی یەكێتی لە هەژماری خۆی لە فەیسبووك لە “كورتیلە ڕەخنەی سیاسی” بە ناونیشانی (دزەكانی كارەساتی هەڵەبجە) ئاماژەی بەوەكردووە، كە یادی هەڵەبجە دەكرێتەوە، جگە لە فاشیەتی بەعس، لە ناخمدا، برینێكی تر دەكولێتەوە. ئەویش زامی ئەو تاوانبارانەیە، كە لەكاتی مەرگەساتەكەدا، بەناو شارەكەدا گەڕاون و تەرم تەرم هەڵیانداونەتەوە و ملوانكەی ژنان و ئەنگوستی دەستیان و سەعاتەكانیان كۆكردۆتەوە. دەستی تاوانیان بردۆتە گیرفانی قوربانیەكان و پارەكانیان دزیووە.\nئاماژەی بەوەشكردووە، لە خەڵكی باوەڕپێكراوم بیستووە كە، تاوانباری وا هەیە (هەن ماوون و هەشن نەماوون) پەنجەی ئاوساوی دەستی ژنانیان بڕیوە، هەتا ئەڵقە و ئەنگوستیلەكانیان ببەن، ماڵانیان تاڵان كردووە و لە ڕۆژهەڵاتی كوردستاندا فرۆشتویانە.\nدەشڵێت: “لەم تاوانبارانە هەیە كاربەدەست و پلەی سەربازی گەورەیان هەیە! من ئێستاش قسەیان لەگەڵ ناكەم!”.\nئەمڕۆ 16-3، ماوەی 33 ساڵ تێدەپەڕێت بەسەر كارەساتی كیمیاباران كردنی شاری هەڵەبجە لەلایەن ڕژێمی بەعسی عیراقەوە.\nخەڵك- دوو پەڕلەمانتاری كورد لە فراكسینەكانی یەكێتی و یەكگرتوو لە پەڕلەمانی عیراق لەگەڵ سەرۆك وەزیران كۆدەبنەوە و كێشە و گرفتەكانی پارێزگای هەڵەبجەی…


مێژوی ئەمڕۆ Jan 8, 2020\n- لە رۆژى 8/1/1713 ئەرکانجلو کوریلی (Arcangelo Corelli)، موزیکیان و ئاوازدانەرى ئیتالی لە تەمەنى (59) ساڵى لە شارى رۆما کۆچى دوایى کردووە، لە رۆژى 17/2/1653 لە شارى فۆسینیانۆ لە دایکبووە.\n- لە رۆژى 8/1/1830 هانس ڤۆن بولوف (Hans von Bülow)، موزیکیانى ئەڵمانی لە شار دریسدن لە ئەڵمانیا لە دایکبووە، لە رۆژى 12/2/1894 لە تەمەنى (64) ساڵى لە شارى قاهیرە کۆچى دوایى کردووە.\n- لە رۆژى 8/1/1896 پول ڤێرلان (Paul Verlaine)، شاعیری فەرەنسی لە تەمەنى (52) ساڵى لە شارى پاریس کۆچى دوایى کردووە، لە رۆژى 30/3/1844 لە شارى متز لە دایکبووە.\n- لە رۆژى 8/1/1920 ئەحمەد دڵزار (ئەحمەد مستەفا محەممەد)، شاعیرى کورد لە شاری کۆیە لەدایکبووە، لە ساڵی 1929 چووەتە خوێندنگاى سەرەتایی لە کۆیە، - لە ساڵی 1937 کاتێک بۆ یەکەمجار خوێندنگاى ناوەندى لە کۆیە کراوەتەوە چووەتە خوێندنگاى ناوەندى، لە ساڵى 1940 یەکەم شیعری نووسیوە، سەرجەم شیعرەکانی لە دیوانی ئەحمەد دڵزاردا کۆکراونەتەوە، بیرەوەریەکانی لە دووتوێى کتێبێکدا به ناونیشانی (بیرەوەریەکانی رۆژانی ژیانم) چاپکراوە، بەشێکى زۆرى ژیانى لە بەندیخانەکان و پێشمەرگایەتی و دەربەدەری و غوربەت بووە.\n- لە رۆژى 8/1/1947 داڤید بۆی (David Bowie)، ئەکتەر و گۆرانیبێژی رۆکی بەریتانی لە شارى لەندەن لە دایکبووە، لە رۆژى 10/1/2016 لە تەمەنى (69) ساڵى بەنەخۆشى شێرپەنجە لە شارى نیۆیۆرک کۆچى دوایى کردووە، لە ساڵى 1962 تاکو ساڵى 2016 بەشدارى لەکارى هونەریدا کردووە.\n- لە رۆژى 8/1/1951 جۆن مکتیرنان (John McTiernan)، دەرهێنەر و بەرهەمهێنی فیلمی ئەمریکی لە شارى ئەلبانى لە ویلایەتى نیۆیۆرک لە دایکبووە.\n- لە رۆژى 8/1/1970 گیانیس کریستۆ (Giannis Christou)، ئاوازدانەری یۆنانی لە تەمەنى (44) ساڵى لە شارى ئەسینا کۆچى دوایى کردووە، لە رۆژى 8/1/1926 لە شارى ئەون لە دایکبووە.\n- لە رۆژى 8/1/1992 موسا سەبری، ئەدیبی میسری لە تەمەنى (67) ساڵى لە شارى قاهیرە کۆچى دوایى کردووە، لە ساڵى 1925 لە شارى ئەسیوت لە دایکبووە.


ئەمڕۆ سەرکردە سەربەخۆخوازەکانی کەتالۆنیا دادگایی دەکرێن\n12 شوبات/فبراير 2019\nبڕیار وایە ئەمڕۆ 12ی شوباتی 2019 لە مەدریدی پایتەختی ئیسپانیا، نۆ لە سەرکردە سەربەخۆخوازەکانی کەتالۆنیا لەلایەنی دادگای باڵای ئەو وڵاتەوە بە هۆی ئەنجامدانی راپرسی سەربەخۆیی هەرێمی کەتالۆنیای ئیسپانیا لە کۆتایی ساڵی 2017 دادگایی بکرێن.\nدادگاییەکەیان لەکاتێکدایە دوێنێ دووشەممە بەهەزاران لایەنگری پارتە راستڕەوە توندڕەوەکانی ئەو وڵاتە رژانە شەقامەکانی مەدرید دژ بە سەرۆکی ئەو وڵاتە کە لە حزبی سۆسیالیستە و گوایە گفتوگۆ لەگەڵ کەتالۆنییەکان دەکات لەبارەی سەربەخۆیی ئەو هەرێمەوە. هەرچەندە کە سەرۆکی ئەو وڵاتە لەوەتەی رۆژی هەینی رابردووەوە گفتوگۆکانی راگرتووە لەگەڵ لایەنە کەتالۆنییەکان بەوەی کە ئەو ناویبردووە کە ئەو لایەنە کاتەلۆنیایانە دەستبەرداری سەربەخۆیی نابن.\nلەلایەکی دیکەوە ئەو سەرکردانەی ریفراندۆمی کەتالۆنیا کە ئێستا لەزینداندان رووبەڕووی سەدان تۆمەتی قورس کراونەتەوە و بۆی هەیە چەندین ساڵ سزابدرێن و قورسترین سزا بەسەریاندا بسەپێندرێت. لەلایەن خۆشیانەوە رێکخراوەکانی مافی مرۆڤی ئەو وڵاتە ترسی گەورەیان هەیە دادگایەکە بێ لایەن نەبێت و سیاسییانە بڕیاربدات و پێشێلی ئازادی رادەربڕین و مافەکانی مرۆڤ و مافی گەلان بکات و لەناو خۆیاندا تۆڕێکی چاودێرییان پێکهێناوە بۆ ئەو مەبەستە. کە دەیانەوێت فشار بکەن دادگا نەکەوێتە ژێر کاریگەری سیاسییەوە.\nشایەنی باسە کەتالۆنییەکان لەدوای هەرێمی کوردستان لە کۆتایی ساڵی 2017 ریفراندۆمی سەربەخۆییان ئەنجامدا. زۆرینەی ئەو هەرێمە بۆ سەربەخۆیی دەنگیان دا و بەهۆیەوە حکوومەتی ئەوکاتەی ئیسپانیا بە ئاگر و ئاسن هەرێمەکەی داگیرکرد و سەرکردەکانی ڕیفراندۆمی خستە زیندانەوە.


📅 05-12-2012 رێکەوت و رووداو (کڕۆنۆلۆژیا)\n📅 کاتی تۆمارکردن Dec 5 2012 3:56PM\n- سەرلەبەیانیی ئەمڕۆ، پۆلێک لە قوتابخانەی کچانی سە [ زۆرتر... 👁] ✖ ✖ 0 0 ✔ 93% ✍ هـ.ب. 5-12-2012 15:56:27\n👫 ئارام دەسکۆ کەسایەتییەکان\n📅 کاتی تۆمارکردن Jan 5 2010 10:20AM\n👁 ئەم بابەتە 7,614 جار بینراوە\nلە دایکبووی ساڵی 1987ە، لە ساڵی 2005 بە ژەنینی ئام [ زۆرتر... 👁] ✖ ✖ 0 0 ✔ 62% ✍ هـ.ب. 5-1-2010 10:20:10\n👫 ئالان موفتی زادە کەسایەتییەکان\n📅 کاتی تۆمارکردن Aug 15 2010 10:26AM\n👁 ئەم بابەتە 7,015 جار بینراوە\nکوری هونەرمەندی ناودار بورهان موفتی زادەیە، ساڵی 1 [ زۆرتر... 👁] ✖ ✖ 0 0 ✔ 64% ✍ هـ.ب. 15-8-2010 10:26:29\n☂ ئاوامێدیکا پارت و رێکخراوەکان\n📅 کاتی تۆمارکردن Jan 5 2010 7:41PM\nیەکەم کارگەی دروستکردنی دەرمانە لەشاری هەولێر لە 1 [ زۆرتر... 👁] ✖ ✖ 0 0 ✔ 78% ✍ هـ.ب. 5-1-2010 19:41:48\n🎵 ئێوارەیەک کارە هونەرییەکان\n📅 کاتی تۆمارکردن Mar 26 2011 10:17AM\n👁 ئەم بابەتە 6,435 جار بینراوە\nئەم شانۆگەرییە بەرهەمی تیپی شانۆی تیشکە لە شاری هە [ زۆرتر... 👁] ✖ ✖ 0 0 ✔ 60% ✍ هـ.ب. 26-3-2011 10:17:51\n📕 ئەلف و بێی کوردی تایبەت بۆ منداڵانی باخچەی ساوایان پەڕتووکخانە\n📅 کاتی تۆمارکردن Jan 9 2011 2:44PM\n👁 ئەم بابەتە 13,073 جار بینراوە\nنووسینی: هونەرمەند هەڵمەت تاهیر لەم کتێبەدا نووسە [ زۆرتر... 👁] ✖ ✖ 0 0 ✔ 64% ✍ هـ.ب. 9-1-2011 14:44:41\n👫 ئەنوەر ئێران زادە کەسایەتییەکان\n📅 کاتی تۆمارکردن Jun 14 2011 9:56AM\n👁 ئەم بابەتە 6,367 جار بینراوە\nنووسەر، لێکۆڵەر، مافپەروەر، یاسازان و پارێزەری پای [ زۆرتر... 👁] ✖ ✖ 0 0 ✔ 78% ✍ هـ.ب. 14-6-2011 9:56:05\n👫 بورهان حەمە خان کەسایەتییەکان\n📅 کاتی تۆمارکردن Sep 9 2010 9:33PM\nبەهۆی کێشەیەکی یاسایی بۆ ماوەی چوار مانگ سزای زیند [ زۆرتر... 👁] ✖ ✖ 0 0 ✔ 70% ✍ هـ.ب. 9-9-2010 21:33:09\n👫 بەختیار سیامەنسوور کەسایەتییەکان\n📅 کاتی تۆمارکردن Nov 10 2010 9:31PM\n👁 ئەم بابەتە 7,439 جار بینراوە\nلە ساڵی 1952 لە هەولێر لە دایکبووە، دەرچووی بەشی س [ زۆرتر... 👁] ✖ ✖ 0 0 ✔ 88% ✍ هـ.ب. 10-11-2010 21:31:03\n📕 پەیڤەکان لەگەڵ نووسەر دەپەیڤن پەڕتووکخانە\n📅 کاتی تۆمارکردن Jan 6 2011 11:47AM\n👁 ئەم بابەتە 15,025 جار بینراوە\nکۆمەڵێک هەڤپەیڤینی دووردودرێژی لەخۆگرتووە، کە رابە [ زۆرتر... 👁] ✖ ✖ 0 0 ✔ 88% ✍ هـ.ب. 6-1-2011 11:47:58\nفایلی پەیوەندیدار 49,106


چاودێر نویز: مەحمود سەنگای لەگەڵ ئیمامی عەلی نوێژدەکات‌و لەگەڵ مەعاویەش نان دەخوات\nسایتی چاودێر نیوز سەر بە مەلا بەختیار، لێپرسراوی دەستەی کارگێڕی یەکێتی نیشتمانی کوردستانە، لە بەشی ھەواڵی ھێرشی توند دەکاتە سەر مەحمود سەنگای دەڵێت: ئەم کاکە مەحمودە، لەدوای ھێرشەکانی داعش، لەخوت‌و خۆڕایی جەلەولاو سەعدیەو زنجیرە تەپۆڵکەکانی (کوباشی)و (وادی عەوسەج)ی بەبێ تەقە جێھێشت. لەدوای ھاتنی حەشدی شەعبیش، دیسان بەبێ تەقە، تەواوی ناوچەکەی جێھێشت‌و مەشجەبەکەی‌و (٢٨) سەیارەو دۆشکەو تەواوی کەلوپەلی تەنانەت بارەگا سەرەکیەکەی خۆیشی، دەستیان بەسەردا گیرا. بەبێ‌ئەوەی تەقەشیان لەسەربێ. بەڵکو لەبەرچاوی خەڵکەوە.\nنوسینەکەی چاودێر نویز:\nمەحمود سەنگاوی‌و ھەڵھاتن بەرامبەر دوژمن‌و ھەڵمەت لەناو یەکێتی\nلەم ماوەیە، مەکتەبی سیاسی یەکێتی‌و لیژنەی باڵای ھەڵبژاردن، زنجیرەیەک کۆبونەوەیان ئەنجامدا. لە دوو کۆبونەوەدا، بڕیاردراوە، ئەوانەی سەر بە لیستەکەی د.بەرھەمن (ھاوپەیمانی) لەریزی یەکێتی دەربکرێن‌و موڵکی یەکێتیشیان لێوەربگیرێتەوە. تەنانەت مەکتەبی رێکخستنی یەکێتی، کتابی رەسمی بۆ مەڵبەندەکان لەمبارەوە دەرکردووەو ھێزەکانی پێشمەرگەو دەزگا داراییەکانیشی ئاگادارکردۆتەوە، کە موچەی یەکێتیشیان پێنەدرێ. لەدوای ھەردوو کۆبونەوەکە، وتەبێژی رەسمی یەکێتی جەختی لەسەر ئەو بڕیارانە کردۆتەوە. لەدوا کۆبونەوەی (١٢/٤/٢٠١٨) بەسەرپەرشتی جێگری سکرتێری گشتی‌و ئامادەبونی (مەحمود سەنگاوی) بڕیارەکان پەسەند کراوونەتەوە. تەنانەت زانیومانە لەکۆبونەوەکەدا (مەلا بەختیار) وتویەتی: فەرمون قسەی لێبکەنەوە، ئەوانەی لەگەڵ د.بەرھەمن ھەمویان دەردەکرێن؟ یان ھەندێکیان؟ کۆبونەوەکە تێکڕا وتویانە ھەرکەسێک لەگەڵ بەرھەمدا بی، دەردەکرێ. ھەر مەلا بەختیار پرسیویەتی: ئایا موڵکی یەکێتی لەھەمویان وەردەگیرێتەوە؟ لەبەرھەم‌و چەند کەسێک وەرناگیرێتەوە؟ بڕیارەکە چۆن دەدرێ با رون بێ؟ کۆبونەوە تێکڕا جەختی کردۆتەوە کە موڵکی یەکێتی لەھەموو ئەوانە وەردەگیرێتەوە کە لەگەڵ یەکێتی نەماوون.\nلەکۆبونەوەکەدا، وتراوە، ھەرکەسێکی تر، لە ھەر پلەوپایەیەکدا بێ، دەنگ بۆ لیستەکەی تر کۆبکاتەوە، سزا دەدرێ. ھەر لەبەر ئەم بڕیارە، ئاڵا تاڵەبانیش دەرکراوە، ماوەتەوە پەسەندی سەرکردایەتی.\nمەلا بەختیار، کورتەیەکی ئەم بڕیارانەی لەگەڵ دەنگی ئەمریکادا، رونکردۆتەوە. زیادی نەوتووەو کەمتریشی رونکردۆتەوە.\nئەمجارەش، مەحمود سەنگاوی، یەکەمین کەس ھاتۆتەدەنگ‌و قسەکانی مەلا بەختیاری رەتکردۆتەوەو (خۆی ئاسایی)ش ئەلەق‌و مەلەق دواوە. ئەم زمانە، ھیچ قسەیەکمان لەسەری نییەو چاوەڕێ ناکەین، کەسایەتیەکی بێمەعریفەی ئاوھا، قسەی جوان لەو دەمەی لێ بێتەدەر، کە لە دۆلار حساب کردندا، دەمی ھیلاک بووەو لە ھەڕەشەکردن لەنوسەران‌و تێکۆشەراندا دەمی مەحمود ھیچی نەگێڕاوەتەوە!! ئەوەی لای ئێمە جێگەی سەنجە، ئەمەی خوارەوەیە:\nیەکەم: مەحمود سەنگاوی ئەندامی مەکتەبی سیاسییە، یان سەرۆکی میلیشیا؟ ئەگەر مەکتەبی سیاسییەو ئەگەر ھێزی یەکێتی دەیپارێزێ؟ چۆن زمانی ھەڕەشە بەرامبەر یەکێتی بەکاردێنێ‌و دەڵێ: کەس ناتوانێ من سزا بدات‌و کەس ناتوانێ لێکۆڵینەوە لەگەڵ مندا بکات؟\nدووەم: مەحمود سەنگاوی، ئەگەر یەکێتییەو مەکتەبی سیاسیشە، چۆن بڕیارەکانی جێبەجێ نەکات‌و بەرگری لە رەوتەکەی بەرھەم دەکات‌و لەکۆبونەوە بڕیار قبوڵ دەکات‌و لەدەرەوەی کۆبونەوەش، پێچەوانەکەی دەکات؟\nسێھەم: ئەگەر مەحمود سەنگاوی یەکێتییەو د.بەرھەم لەیەکێتی جیابۆتەوەو رۆژانە ھێرش دەکاتە سەر یەکێتی، ئەی بۆ تەنھا جارێک، لەم ھەموو وتارانەی کە مناڵەکانیشی نازانن چی دەڵێ، بۆچی تەنھا جارێک رەخنەی لە د.بەرھەم‌و لادانەکەی نەگرتووە؟\nئەسڵی کێشەکە لەوەدایە، کە مەحمودو ئەوانەی وەکو ئەو ھەڵوێستیان ھەیە، لەگەڵ ئیمامی عەلی نوێژدەکەن‌و لەگەڵ مەعاویەش نان دەخۆن. راستیەکەی، بەڵێ:\nبەرھەم، نەخشەکەی وایە، یەکێتی لەناوخۆیدا سەرقاڵی کێشەی لاوەکی‌و شەڕە قسەڵۆک بکات، ھەتا دڵسۆزانی یەکێتی ساردببنەوە. خۆیشی لەدەرەوەی یەکێتی سەرگەرمی کۆکردنەوەی دەنگە، بەڵکو بتوانێ زیاتر لە یەکێتی دەنگ بھێنێ‌و ئەوکاتە، لەگەڵ ھاوپێناوەکانی لەناو یەکێتیدا بەڕە لەژَر قاچی پارێزەرانی یەکێتی راکێشێ. ئەمە جەوھەری کێشەکەیە، کە مەحمود سەنگاویش، لەبەرئەوەی، لەھەموو بارێکەوە نەفرەتلێکراوی ناو دڵسۆزانی یەکێتی‌و رای گشتییە، ئومێدی ھەیە دوای بردنەوەی د.بەرھەم، پۆستێکی لەوەزارەتی پێشمەرگەو ناوخۆدا پێ‌بدرێ‌و دەربازی بێ، لەم ھەموو شەرمەزارییەی تێیکەوتووە.\nلەکۆتاییشدا.. ئەوەی مایەی سەرسوڕمانە ئەوەیە کە:\nئەم کاکە مەحمودە، لەدوای ھێرشەکانی داعش، لەخوت‌و خۆڕایی جەلەولاو سەعدیەو زنجیرە تەپۆڵکەکانی (کوباشی)و (وادی عەوسەج)ی بەبێ تەقە جێھێشت. لەدوای ھاتنی حەشدی شەعبیش، دیسان بەبێ تەقە، تەواوی ناوچەکەی جێھێشت‌و مەشجەبەکەی‌و (٢٨) سەیارەو دۆشکەو تەواوی کەلوپەلی تەنانەت بارەگا سەرەکیەکەی خۆیشی، دەستیان بەسەردا گیرا. بەبێ‌ئەوەی تەقەشیان لەسەربێ. بەڵکو لەبەرچاوی خەڵکەوە، نەکا پردەکەی (گردەگۆزینە)ی نێوان کەلارو خانەقینیش گیرابێ (بەڵێ نەکا!!) مەحمود سەنگاوی لەرێگەی ناحیەی مەیدانەوە پاشەکشەی قارەمانانەی کردو ماوەیەک ھەر شەرمی دەکرد لەکەلاریش دەرکەوێ. خەڵکی خۆی دەنارد، بۆ کارە تایبەتیە ناشەرعیەکانی!\nئێستا دەپرسین: ئەم مەحمودە، بۆچی بەرامبەر دوژمنان ئاوا ھەڵدێ‌و لەناو یەکێتیش ھەڵمەت دەبات بۆ پەرۆشەکانی یەکێتی؟\nیەکێتی گوناحی چییە کە تۆ لەشەڕەکاندا قوچانوتە؟ یەکێتی گوناحی چییە کە بێزراوی؟ وا چاکە دەست بە شەبقەکەتەوە بگریت، بای نەفرەت نەیبات. تازە، بەم ھەڵمەتانەت بۆ قوڵکردنی کێشەکانی ناو یەکێتی‌و بەرگریت لەتێکدەرانی یەکێتی دادت نادات. دڵنیابە بەھۆی کردەوە ناشەرعییەکانت، سەرەنجام، لەبەردەم دادگا بەبەڵگەوە دەگەیتە سزای عادیلانە. کونیەکەت پڕ بووە لە تاوان‌و تاوانی تاڵانی ناوچە عەرەب نشینەکانی دەوروبەری جەلەولاش، لەسەرت کۆدەکرێتەوە بۆ سزادان. ئەوەی تۆو ھاوڕێکانت لە جەلەولاو دەوروبەری کردوتانە.. مایەی شەرمەزارییەکی بێوێنەیە لەوناوچەیەدا..\nئەگەر کەیسی خۆت لە (سوید) چاک کردۆتەوە، کە لێکۆڵینەوەی پۆلیست لەسەرە، بڕۆ ئەو شوقانەی لەوێ کڕیوتن‌و باقی تەمەنت بەرە سەر.. با مناڵەکانیشت بەخۆتەوە توش نەبن!!\nلەکۆتاییشدا ھەقوایە.. یەکێتییە پەرۆشەکان، نەکەونە ناو داوی بێدەنگیی بەرامبەر نەخشەکانی د.بەرھەم‌و ھاودیدو ھاوپێناوەکانی. ئەوانەی سەر بە بەرھەمن، دەیانەوێ یەکێتی لەناو یەکێتی سەرقاڵ بکەن.. بەڵام دڵسۆزانی یەکێتی لە فیکەیان تێگەیشتون‌و ئارامیی ناو یەکێتی دەپارێزن‌و بەرگریی لەیەکێتی دژی تێکدەرانی دەکەن!\n4/14/2018 8:05:52 PM


قوفڵبوونی ئەژنۆ چی یە؟ هۆكارو چارەسەرەكانی چین؟\n7/1/2019 - 09:49\nقوفڵبوونی ئەژنۆ بەربڵاوترین حاڵەتە کە هەندێک كەس تووشی دەبێت، ئەویش بەهۆی پچڕانی کڕکڕاگەی ئەژنۆوە دەبێت لە ئەنجامی هەوکردن یاخود بەهۆی چەمانەوەی نا ئاسایی ئەژنۆ.\nلەبارەی نەخۆشییەكەوە د.عومەر باراوی پسپۆڕی نەخۆشییەكانی ئێسك و جومگە تایبەت بە سایتی " تەندروستی" دەڵێت:" ئەم حاڵەتە زۆرتر دووچاری یاریزانانی تۆپی پێ دەبێتەوە بەڵام هەندێجاریش توشی ئەو كەسانەش دەبێت كە دەکەون یاخود هەڵدەخلیسكێن لەسەر بەفر و سەهۆڵ لەوەرزە ساردەكاندا ".\nد.عومەر باراوی دەربارەی چۆنێتی خۆپاراستن لەم جۆرە حاڵەتانە دەشڵێت:" دەتوانرێت پێشی پێ بگیرێت ئەویش بە جۆرە وەرزشێکی تایبەتی كە پزیشك دیاری دەكات، بۆ ئەوەی ماسولکەكانی بەهێز بکات، هەروەها ئەو کەسانەی یاری تۆپی پێ دەکەن پێویستە بە وریاییەوە ئەژنۆیان بچەمێننەوەو بەكاری بهێنن، لەگەڵ ئەوەشدا بەكارهێنانی جۆری پێڵاو بەتایبەت لەکاتی سەرماو سۆڵەو بەستنی زەمینداو كاریگەری خۆی هەیە بۆیە پێویستە سوود لە پێڵاوانە وەرگرین كە گونجاون و پاژنەی گونجاویان هەیە، هەروەها بەکارهێنانی گۆچان بۆ كەسانی بەتەمەن تاوەکو بەدوور بێت لەڕوودانی ئەم حاڵەتانە ".\nئەو پزیشكە پسپۆڕە لەبارەی چارەسەرییەكانەوە ئەوە دەخاتەڕوو، قفڵ بوونی ئەژنۆ بە دەرمان دەتوانرێت ئازارەکەی کەم بكرێتەوە بەڵام چارەسەری حاڵەتەكە هەندێک جار بە نەشتەرگەری دەبێت و دەتوانرێت نەخۆش رزگار بكرێت.\nئه‌و خۆراكانه‌ی كێشه‌ی كه‌می خوێن و مادده‌ی ئاسنی جه‌سته چاره‌سه‌ر ده‌كه‌ن\nكرۆمۆسۆمه‌كان هۆكاری نیوه سه‌رئێشه‌ن\nئافره‌تێكی رووسی له‌هاوسه‌ره عه‌ره‌به‌كه‌ی چوار منداڵی به‌یه‌كه‌وه ده‌بێت


بارودۆخی کوردستان زۆر ئاڵۆزە، کێشەکان هەموو بوارەکانی ژیانیان گرتووەتەوەو دەست بۆ هەر کامیان ببەی ڕووبەڕووی کۆمەڵێ کێشە و ئاڵۆزی و قەیران دەبیتەوە. نەبوونی دەستوور و سیستەمێکی سیاسی کە پێناسەیەکی هەبێ، دەیان هەزار چەکداری سەر بە حیزب و کەسایەتییەکانی نێو حیزب و دەرەوەی حیزب، نەبوونی سەروەری یاسا و دادگای سەربەخۆ، وێرانیی خوێندن و پەروەردە و بواری تەندروستی و لە هەمووی خراپتر گەندەڵی و بەتاڵانبردنی سامانی وڵات ...هتد، کێشەگەلێکن کە دەتوانن بەهێزترین وڵات وێران بکەن.\nلە بارێکی ئاوادا، هەوڵی ڕزگارکردنی وڵات لەم قەیرانە، تا بڵێی کارێکی سەخت و دژوارە. بەڵام ئەمە ئەوە ناگەیەنێ کە کەسانی دڵسۆز، هەوڵ و تەقەلای خۆیان نەخه‌نه گه‌ڕ. ئەوەی گرنگە بۆ هەوڵێکی لەم جۆرە و له‌م واقیع و بارودۆخه‌دا، بە بۆچوونی زۆر گرنگ، ئه‌رك و داخوازییەکان بەوردی دەستنیشان بکرێن، وه‌كو ئه‌ركی هه‌نوكه‌یی پێشوه‌ختی هاتنی گۆڕانكاری گه‌وره، هیچنەبێ ئەوانەی هەندێ ئەگەری جێبەجێکردنیان لە ئارادان بخرێنه به‌رده‌ست. ده‌كرێت فشاریش بكرێت و داخوازی جوان و زۆر گەورە بخرێنە ڕوو، لە کاتێکدا پێشوەخت دەزانین کە ئەگەری جێبەجێ کردنیان زۆر كه‌مە، لەم بارەدا، هەوڵەکان بێ ئەنجام دەبن و خەڵکیش زیاتر لە هەوڵ و تەقەلای چاکسازیخوازان بێ هیوا دەبن. بۆ ئەوەی ئەوە ڕوونەدا، گرنگە هەنگاوەکان بەوردی و دوور لە حەزی کەسیی بیریان لێ بکرێتەتەوە و ئەگەر بکرێ ئاماژە بە میکانیزمی جێبەجێ کردنی ئەو داخوازییانە بکرێ و ئەگەر جێگرەوەشیان هەبوو پێشکەشیان بکرێت.


Aggr. کاراکاس - سپۆڕت هوانکایۆ\n18/07/18 کاراکاس 00 : 30 سپۆڕت هوانکایۆ زانیاری زیاتر لەسەر ئەم یارییە\nAggr. لانۆس - جونیۆ\nAggr. دیفێنسای جەستیسا - ئێل ناسیۆناڵ\n19/07/18 دیفێنسای جەستیسا 00 : 30 ئێل ناسیۆناڵ زانیاری زیاتر لەسەر ئەم یارییە\nAggr. Sol de América - ناسیۆنال\n19/07/18 Sol de América 02 : 45 ناسیۆنال زانیاری زیاتر لەسەر ئەم یارییە\nAggr. دێپۆرتیڤۆ کالی - بۆلیڤار\nAggr. دێپۆرتیڤۆ کوێنکا - ویڵستێرمان\n20/07/18 دێپۆرتیڤۆ کوێنکا 00 : 30 ویڵستێرمان زانیاری زیاتر لەسەر ئەم یارییە\nAggr. Rampla Juniors - سانتا فێ\n20/07/18 Rampla Juniors 02 : 45 سانتا فێ زانیاری زیاتر لەسەر ئەم یارییە


فەڕەنسا: كوردەكان باشترین هاوپەیمانی شەڕی دژی داعش بوون – تۆڕی میدیایی خەڵک\n2019/01/20 - 7:38 PM\nوەزیری بەرگری فەڕەنسا ڕایدەگەیەنێت، كە كوردەكان باشترین هاوبەشی هاوپەیمانی نێودەوڵەتی بوون و دەشڵێت: “ئەمریكا دركی بە پاراستنی كوردەكان لە سوریا كردووە”.\nفلۆرەنس بارلی، وەزیری بەرگری فەڕەنسا لە لێدوانێكی ڕۆژنامەوانیدا ڕایگەیاندووە، كە ولایەتە یەكگرتووەكانی ئەمریكا دركی بە گرنگی پاراستنی هاوپەیمانە كوردەكان لە سوریا كردووە تەنانەت دوای كشانەوەشی لەو وڵاتە.\nڕاشیگەیاندووە، ئەو بابەتە پەیوەستە بە پاراستنی كوردەكان و ئەمریكاش كردونیەتە جێگەی بایەخی خۆی.\nبارلی وتوشیەتی، “كوردەكان باشترین هاوبەشی هاوپەیمانی نێودەوڵەتی شەڕی دژی داعش بوون”.\nلە مانگی 12ی ساڵی ڕابردوو، دۆناڵد ترەمپ، سەرۆكی ئەمریكا ڕایگەیاند، كە واشنتۆن هێزەكانی، كە نزیكەی دوو هەزار سەربازە لە سوریا دەكشێنێتەوە و ئەوەش مەترسی لەسەر ئایندە و چارەنووسی هاوپەیمانەكانی، كە كوردەكان (یەپەگە) و (هەسەدە) بوون دروست كردبوو، كە لەلایەن توركیاوە هێرشیان بكرێتە سەر.\nدواتر ئەمریكا جەختی كردەوە، كە تەنانەت دوای كشانەوەشیان هاوپەیمانەكانیان بەتەنیا جێناهێڵن و دەیانپارێزن.\nچەند گوندێك چۆڵكرا\nفڕۆكە جەنگیەكانی توركیا سنوری سیدەكان بۆردومان دەكەن


سەردەشت‌و خرۆشانی جەماوەری کوردستان لەپێناو ئازادی‌و یەکسانیی کۆمەڵایەتیدا! – Denegkan\nbydengekan\tJune 12, 2011\tسەردەشت عوسمان\nئێوارەی رۆژی چوارشەممە رێکەوتی ١٥/٦/٢٠١١ کاتژمێر ٧-٩ لەهۆڵی(Committee Room 21) لە پەرلەمانی بەریتانیا لە لەندەن یادی یەکەمین ساڵرۆژی تیرۆری سەردەشت عوسمان لەلایەن چەتری ئازادیەوە دەکرێتەوە.\nکۆبونەوەکە لەلایەن جۆن ماکدۆنێل ئەندام پەرلەمانی بەریتانیاوە میوانداری دەکرێ. هۆزان مەحمود ووته و راپۆرتی چەتری ئازادی پێشکەش دەکات. قسەکەرانی یادەکە ئەم بەرێزانەی خوارەوەن:\n1) دەشتی جەمال – فیدراسیۆنی سەراسەری پەنابەرانی عێراقی\n2) Ute Miche ئەندامی پەرلەمانی ئەوروپا لە پارتی سەوز\n3) مەریوان وریا قانع مامۆستا لە زانکۆی ئەمستەردام\n4) Glenroy Watson لە یەکێتی کرێکارانی شەمەندەفەر(RMT)\nباپێکەوە بۆ بەرز راگرتنی یادی سەردەشت عوسمان‌و سەرجەم گیان بەختکردوانی خۆپیشاندانەکانی کوردستان کە لەپێناو ئازادی‌و ژیانێکی ئاسودەو سەرفراز بۆ هاوڵاتیانی کوردستان بە فیشەکی چەکدارانی دەسەڵات بونە قوربانی، لەم یادەدا بەشداری بکەین‌و وەفاداریی خۆمان بۆ ژیان‌و تێکۆشانیان نیشان بدەین‌و کەسوکاریشیان کەمێك ئاسودە بکەین.\nچەتری ئازادی- لەندەن\nبۆ زانیاری زیاتر : 07856032991 یان 07534264481\nPrevious کۆتا … که‌ژوان\nNext ڕێبین هه‌ردی وه‌ك داری خله …. پێشره‌و حه‌مید


ڕوونكردنەوەی هاتووچۆ دەربارەی دەرهێنانی مۆڵەتی شۆفێری – تۆڕی میدیایی خەڵک\nڕوونكردنەوەی هاتووچۆ دەربارەی دەرهێنانی مۆڵەتی شۆفێری\n2019/06/09 - 3:34 PM\nبەڕێوەبەرایەتی هاتووچۆی گەرمیان ڕوونكردنەوەیەك سەبارەت بە دەرهێنانی مۆڵەتی شۆفێری (تایبەت و گشتی و ماتۆڕسكیل) بڵاودەكاتەوە و جەختدەكاتەوە، كە دەبێت لە بەڕێوەبەرایەتی هاتووچۆ كوڕاسە وەردەگیرێت.\nبەڕێوەبەرایەتی هاتووچۆی گەرمیان لە ڕوونكردنەوەكەدا مەرجەكان و پێداویستییەكانی وەرگرتنی مۆڵەتی شۆفێری دیاری كردووە و ڕایگەیاندووە، شۆفێر دەبێت سەردانی بەڕێوەبەرایەتی هاتووچۆی گەرمیان بكات بۆ پڕكردنەوەی كوڕاسە و دیاری كردنی بەرواری پشكنینی چاو و پزیشكی.\nمەرجەكانی وەرگرتنی مۆڵەتی شۆفێری:\n– پێویستە داواكار خاوەنی ڕەگەزنامەی عێراقی بێت.\n– پێویستە تەمەنی 16ساڵ بێت بۆ مۆڵەتی ماتۆڕسكیل، 18ساڵ بێت بۆ\nمۆڵەتی شۆفێری تایبەت، 20ساڵ بێت بۆ مۆڵەتی شۆفێری گشتی.\n– فۆتۆكۆپی (استنساخ) و ڕەسەنی (اسڵی) هەریەك لە:\n1- پێناسی باری شارستانی (جنسییە)\n2- ڕەگەزنامەی عێراقی (جنسیە عێراقی)\n3- كارتی زانیاری (تأید سكن)\n4- (10) وێنەی ڕەنگاوڕەنگ\nبەڕێوەبەرایەتی هاتووچۆی گەرمیانمۆڵەتی شۆفێری\nپارتی بە كاندیدێكی یەكێتی بۆ پارێزگاری كەركوك ڕازی بووە؟\nلیژنەكانی قائیمقامیەتی سلێمانی نانەواخانەیەكیان داخست\nكاركردن لە ڕێگای كەلار- سلێمانی دەستی پێكردەوە\nلەڕووداوێكی ھاتووچۆدا لە گەرمیان پێنج كەس بریندار بوون\nلە ڕووداوێكی هاتووچۆدا ماتۆڕسوارێك بەسەختی برینداربوو\nلەسەر پردی قەڵاتۆبزان دوو ئۆتۆمبێل بەیەكدا دەدەن


یادەوەریەک لە مێژوو(ئەو فڕۆكەوانەی ئامادە نەبوو هەڵەبجە كیمیاباران بكات)\nشاڵاو محەمەد _ ڕۆژنامەی هاوڵاتی\n"ئایدن پێش ئەوەی لە سێدارە بدرێت ووتی تۆ بڵێت لەدوای مردنم كورد ڕێزم لێبنێت "\nدوای ئەوەی ژنەكەی رەتیكردەوە لەبارەی مێردەكەی قسە بۆ هاوڵاتی بكات، پەیامنێری هاوڵاتی هەوڵی زۆریدا تا لەزیاد لەسەرچاوەیەكەوە زانیاریی زۆرتر دەست بخات لەبارەی فڕۆكەوان (ئایدن مستەفا حەمید).\nئایدن لەبەر ئەوەی ئامادە نەبوو بۆمبی كیمیایی بەسەر شاری هەڵەبجەدا بەربداتەوە، سەدام حسێن‌و عەلی كیمیایی ملیان كرد بەپەتا. 25 ساڵ تێپەڕی بەسەر كیمیایی بارانكردنی هەڵەبجەدا، هێشتا كورد وەكو پێویست ئاگاداری ئەو كەسە نیە باكی بەگیانی خۆی نەبوو لەبەر ئەوەی كورد نەكوژێ.\nبنەماڵەكەی ئایدن پیربوون‌و سەریان نایەوە كەچی میللەتێك بەكارەساتی ئەوانی نەزانی. بڕیارە ئەمساڵ كورد خەڵاتیان بكات‌و رێزیان لێبنێ.\nئایدن كێ بوو\nپەیامنێری هاوڵاتی هەوڵی زۆریدا تا لەڕێی هاوڕێ‌و ئاشناكانی ئایدن زانیاریی زۆرتر لەبارەی ئەو پیاوە پەیدا بكات، باش بوو زیاد لەچەند كەس هاوكارییان كردووە تا ئەو زانیارییانە دەست بخات.\nئایدن مستەفا حەمید ناسراو بەئایدنی فڕۆكەوان، ساڵی 1957 لەشاری كەركوك لەدایكبووە، توركمانێكی شیعەی ئەو شارەیە، ساڵی 1979 پەیمانگەی تەكنیكی كەركوك تەواو دەكات، دواتر بەكالۆریۆس دەخوێنێ لەبواری ئەندازیاری میكانیكی. هاوڕێكانی دەڵێن جیاواز لەپسپۆڕییەكەی خۆی ئارەزووی زۆری هەبووە بۆ فڕۆكەوانی.\nهەروایكرد دوو ساڵ‌و شەش مانگ چووە خولێكی راهێنانی فڕۆكەوانی‌و لەژێر چاودێری چەندین راهێنەری بیانی. ساڵی 1984 دەبێتە فڕۆكەوانێكی باش‌و لەسوپای عێراقدا ناوبانگ پەیدا دەكات، بەڵام هەر بەهۆی فڕۆكەوانی ژیانی لێسەنرایەوە. ئایدن لەتەمەنی 31 ساڵیدا لەسێدارە درا. باوكی سێ كچ بوو، بەپێی زانیارییەكانی هاوڵاتی كچەكانی ئێستا لەوڵاتی توركیا دەخوێنن (جەدیم) یەكێك لەكچەكانی خوێندكاری دكتۆرایە لەزانكۆی ئەنقەرە.\nئایدن‌و هەڵەبجە لەڕۆژەكانی دوای 14/3/1988\nئەوكاتەی هەڵەبجە لەلایەن پێشمەرگەو سوپای پاسدارانی ئێرانی ئازادكرا، رژێمی سەدام حسێن تۆڵەیەكی جەرگبڕی دەوێ باشترین رێگە بۆ ئەوان بەردانەوەی بۆمبی پڕكراوە لەكیمیایی بەسەر شارەكەدا. عەلی حەسەن مەجید ئامۆزای سەدام‌و هەمەكارەی رژێمەكەی لەكوردستان حەوت فڕۆكەوان دەست نیشان دەكات بۆ ئەوەی كارەكە ئەنجام بدەن، ئایدن یەكێكە لەوان.\nعەلی كیمیایی ئایدن رادەسپێرێ سەركردایەتی ئەو فڕۆكەوانانە بكات كە دەبێ هەڵەبجە بۆردمان بكەن، ئایدن هەر زوو رەتیدەكاتەوە، رەتكردنەوەیەك دواجار گیانی خۆی لەسەر دانا.\nبەپێی قسەی كەسێكی ئاگادار كە لەئایدنی بیستووە ئەو قسانە چوون بەبەینی عەلی كیمیایی‌و ئایدندا. عەلی كیمیایی: بۆچی ئەو كارە ناكەیت؟ ئەوە ئەركەو دەبێ ئەنجامی بدەی؟ ئایدن: دەمەوێت سەرۆكی فەرماندە سەدام حسێن ببینم، داواكەی سەریگرت‌و ئایدنیان برد بۆ لای سەدام لەشاری بەغدا، سەدام‌و ئایدن ئەو قسانە دەكەن. ئایدن: جەنابی سەرۆك، ئەو میللەتە خێر لەخۆ نەدیوە هیچیان نیە تا بەوجۆرە كۆمەڵكوژ بكرێن نەدەوڵەتیان هەیە نە هیچ كاتێك كیمیاباران دەكرێن ژن‌و منداڵ‌و پیاو تیا دەچن كە هیچ تاوانێكی نەبووە ئەوان چەندین خەونیان هەیە، گەورەیی بنوێنەو دەستبەرداری ئەم كارەبە. سەدام حسێن: ئەوە كێشەكەیە كورد خۆی هیچ نیەو داوای شتی زۆر دەكات، بۆیە پێویستە كۆمەڵكوژ بكرێن. ئەوەی قەبوڵی نیە ئەو كارە بكات ملی دەكرێت بەپەتی سێدارەدا.\nدوای ئەو وتوێژە كورتەی سەدام‌و ئایدن، ئایدن دەگوازرێتەوە بۆ زیندان‌و بەدرێژایی شەش مانگ ئەشكەنجەو ئازار دەدرێت، جگەلەوەش داوای لێدەكەن ئەگەر بە كیمیابارانكردنی هەڵەبجە هەستێت، پلەی فڕۆكەوانی (رائید)ەوە دەكرێت بە (عەمید)، بەڵام ئەو كەسانەی لەنزیكەوە ئایدنیان لەزیندان بینیوە دەڵێن سوور بووە لەسەر هەڵویستی خۆیی‌و حزبی بەعسی بەتاوانبار وەسفكردووە، دوابەدوای ئەوە سزای لەسێدارەدانی بۆ دەرچووە. شەش مانگ دوای كیمیایی بارانكردنی هەڵەبجە، ئایدن لەمانگی (سێپتەمبەر- 9/ 1988) لەسێدارە دراو لەگۆڕستانی (موسەڵا) لەشاری كەركوك ئەسپەردەی خاك كرا.\nبنەماڵەكەی: ئایدن دژی ئەنفال‌و كیمیاباران بوو\nمەیسونە مستەفا خوشكی ئایدنەو نیشتەجێی (حەویجە) بوو رۆژی 2/8/2012 كۆچی دواییكردووە لەتۆمارێكی دەنگیدا كە دەست پەیامنێری هاوڵاتی كەوتووەو چەند مانگ بەر لەمردنی لەبارەی ئایدنەوە قسەی كردووە دەڵێت ئایدن پیاوێكی ئاشتیخواز بووە.\n«ئایدنی برام هەمیشە شۆڕشگێرو ئازادییخوازەكانی خۆش دەویست، دژی كوشتنی ئینسان‌و ئەنفال‌و كیمیاباران بوو بەو گەنجیە ئامادەنەبوو بۆ پلەو پارە ویژدانی خۆی بفرۆشێ. بەمنداڵیش كاتێك یارییمان دەكرد دەمانوت تۆ گریمان پیاوكوژەكەی راستەوخۆ توڕە دەبوو دەیوت نا من پیاوە سواڵكەرەكەم پیاوكوژەكە پارەكەم لێ دەدزێ‌و هەڵدێت.\nئایدن روحێكی گەورەی مرۆڤدۆستی لەناخیدا بوو «مەیسونە لەتۆمارە دەنگیەكەدا وا دەڵێ. بڵێی كورد رێزم لێ بنێن؟ هاوزیندانییەكی ئایدن چیرۆكی ئەو ماوەیە دەگێڕێتەوە پێكەوەبوون لەگرتووخانە.\nبەگوێرەی قسەی (نەجات نوری) بێ، ئایدن لەزیندان زۆر ورەی بەرزبووەو ئاسوودە دەركەوتووە سەرباری ئەوەی دڵنیابووە لەسێدارەش دەدرێت. نەجات ئێستا نیشتەجێی شارۆچكەی (یایچی)ــە 25 كیلۆمەتر لەباشووری كەركوكەوە دوورەو قسەی بۆ هاوڵاتی كردووە «ئایدن پێی وتم لەسەر ئەوەی ئامادە نەبووم كیمیابارانی شاری هەڵەبجە بكەم، خراومەتە زیندان ئەگەری زۆرە لەسێدارەیش بدرێم، كە تێكەڵاوییمان زۆر بوو گریام بۆ چارەنووسەكەی، كەچی ئەو بەپێكەنینەوە وتی نەجات بۆ دەگریت لەپێناوی ئاسودەیی ویژدانم سەربەرزم ئەگەر بمرم، دواینجار هاتە لام وتی بڵێی رۆژێك بێت ئەو نەتەوەی خۆم كردە قوربانی بۆی رێزم لێبنێن؟ كاتێ ماڵاوایی كرد پێكەوە زۆر گریاین».\nنەجات نەیشاردەوە گلەیی زۆری لەمیللەتی كورد هەیە لەئاست لەبیركردنی ئەو كەسە خۆبەختكەرەی لەپێناو ئەوەی ئامادە نەبوو بیانكوژێ بۆخۆی كوژرا «دەبوو ئێستا رەسمی ئایدن لەهەڵەبجە هەبووایەو گەلی كورد ستایشی هەڵوێست‌و قوربانیدانی ئەویان بكردایە«.\nبەپێی قسەی چەند كەسێكی دیكە كە ئاگاداری ئەو فڕۆكەوانانەیە كیمیابارانی هەڵەبجەیان كردووە، بێ ئەوەی ژمارەیان دیاربێ دەوترێت فڕۆكەوانی كوردیشیان تێدابووە، هەرچەندە هیچ شوێنێك نەبوو راستی ئەو قسەیە بسەلمێنێ.\nوەزارەتی شەهیدان‌و كاروباری ئەنفالكراوەكان بڕیارە لە16/3ی ئەمساڵدا رێز لەبنەماڵەو كەسوكاری ئایدن بنێ‌و لەمەڕاسیمی یادكردنەوەكەدا ئامادەبن، فواد عوسمان وتەبێژی وەزارەتی شەهیدان‌و كاروباری ئەنفالكراوەكان رایگەیاند بنەماڵەی ئایدن لەبەغدا نیشتەجێن‌و بۆ ئەوەی رێزیان لێبنرێت بڕیارە بهێنرێنە شاری هەڵەبجەو خەڵات بكرێن.Visa mer


لە سێ رۆژدا؛ دوو هاوڵاتی لە داقوق رفێنراونهەشت كەس لە هێزە ئەمنییەكان كوژران و برینداربون\nكەركوك/كانونی یەكەمی 2019/ ئۆپەراسیۆنێكی پۆلیسی فیدراڵی لە باشوری كەركوك دژ بە چەكدارانی داعش. فۆتۆ: كەركوك ناو\nدوو هاوڵاتی لە دوو گوندی جیاوازی سنوری قەزای داقوق لە سێ رۆژی رابردودا رفێنراون و هیچ چارەنوسێكیان دیار نییە، هەر لەو ماوەیەشدا لەڕێی بۆمبی چێنراوەوە هەشت كارمەندی هێزە ئەمنییەكانی ناوچەكە كراونەتە ئامانج و چواریان بەهۆیەوە گیانیانلەدەستداوە.\nشەوی رابردوو، 25ی كانونی دووەم، ژمارەیەك چەكدار، كە هێزە ئەمنییەكان بە "چەكدارانی داعش" ناویان دەبەن، هەڵیانكوتاوەتە سەر گوندی دلس لە باشوری قەزای داقوق، هاوڵاتییەكی گوندەكەیان رفاندووە، ئەوەش بەپێی سەرچاوەیەكی ئەمنی لە قەزای داقوق بۆ (كەركوك ناو).\nسەرچاوەكە كە لێپرسراوێتی ئەمنی هەیە لە قەزاكە، وتی "كەسوكاری هاوڵاتییەكە چونەتە نەهێشتنی تاوانی داقوق و سكاڵایان تۆماركردووە... بەڵام تائێستا هیچ سۆراغێكی نییە"، جەختیشیكردەوە "چەكدارەكان سەر بە دەوڵەتی ئیسلامی لە عیراق و شام ناسراو بە (داعش) بون".\nروداوەكە دوای تەنیا دوو رۆژ دێت لە رفاندنی هاوڵاتییەكی تر لە گوندی یەرغون لە باشوری هەمان قەزا و ئەویش چارەنوسی دیار نییە.\nكەسوكاری هاوڵاتییەكە چونەتە نەهێشتنی تاوانی داقوق و سكاڵایان تۆماركردووە... بەڵام تائێستا هیچ سۆراغێكی نییە\nهەردوو هاوڵاتییەكە، بەكاری كشتوكاڵییەوە سەرقاڵ بون.\nهێزەكانی پۆلیسی فیدراڵی، لە 25ی كانونی دووەم، هەڵمەتێكی گەڕان و پشكنینیان بە مەبەستی دۆزینەوەی هاوڵاتییە رفێنراوەكەی گوندی یەرغون دەستپێكرد، لە ئەنجامدا بۆمبێكی چێنراو بە هەمەرێكیاندا تەقییەوە لە چەمی زغیتون و چوار پۆلیس برینداربون. بەپێی سەرچاوە ئەمنییەكەی (كەركوك ناو).\nئەو هەڵمەتەش تەنیا دوای یەك رۆژ هات لە تەقینەوەی بۆمبێكی چێنراو بە هەمەرێكی سوپای عیراقدا لە گوندی ئەلبو شەهاب لە سنوری هەمان قەزا لە 24ی كانونی دووەم، كە بەهۆیەوە چوار سەرباز گیانیانلەدەستدا.\nدوابەدوای ئەو روداوانە هێزە ئەمنییەكانی عیراق سێشەممە 25ی كانونی دووەم، ئۆپەراسیۆنێكی سەربازییان لە باشوری قەزای داقوق ئەنجامدا و بەپێی سەرچاوە ئەمنییەكان "دوو چەكداری داعش" كوژراون.\nلە دوو مانگی رابردودا قەزای داقوق، یەكێك بوو لەو ناوچانەی عیراق كە هێرش و پەلاماردانی زۆری هێزە ئەمنییەكان و هاوڵاتیانی بەخۆوەبینیوە و لەو ماوەیەشدا لانیكەم سێجار ئۆپەراسیۆنی سەربازیی هەر لەو ناوچانە بەڕێوەچووە.\nباشوری داقوق، ناوچەیەكی فراوان و بەشێكی سەخت و پڕ چەم و دۆڵە و لە دوای كۆتاییهێنانی دەسەڵاتی داعشەوە لە عیراق لە كۆتایی 2017ەوە ناوچەیەكی ئارام نەبووە بۆ هاوڵاتیان و هێزە ئەمنییەكان.\n"ئەبو قەتادە" كێ بوو؟\nئامر قەناسەكەی داعش لە بۆسەیەكدا لە كەركوك كوژرا


قاچاخچێتی لە فڕۆکەخانەی سلێمانی و مەرزی باشماخ کەمیکردووە\nکۆدی هەواڵ: 2820\nڕێکەوتی بڵاوکردنەوە: 16:20 - 2021/07/22\nعەلی حەمە ساڵح:\nبەشی عێراق و هەرێمی کوردستان- ئەندامێکی پەرلەمانی کوردستان ڕایدەگەیەنێت؛ لە شەوی ڕابردووەوە بە دواداچوونی کردووە و بۆی دەرکەوتووە لە فرۆکەخانەی سلێمانی و مەرزی باشماخ قاچاخی کەميکردووە.\nبەپێی هەواڵی کوردپرێس، عەلی حەمە ساڵح، ئەندامی پەرلەمانی کوردستان لە فراکسیۆنی گۆڕان لە پەیجی خۆی لە فەیسبووک نووسیویەتی: دوو ساڵ بەبەردەوامی باسی قاچاخیمان دەکرد ڕەتیان دەکردەوە و فشاری زۆریان دەکرد و تەنانەت دراینە دادگاش، ئێستا خۆیان وەک تاوان باسی دەکەن، ھیوادارم بە کردار ڕایبگرن و بەدڵنیایی ھەرکێ حاکم بێت چاودێرێکی جدی دەبین.\nئەو پەرلەمانتارە ئاشکرای دەکات: ئێستا فڕۆکەخانە باشە، دوێنێ شەو بەدواداچونی کردووە و باشماخیش کەمی کردووە، بەڵام تەواو ڕانەگیراوە.\nناوبراو دەشڵێت: ئێستا ناتوانین حوکمی تەواو بدەین و دوو بۆ سێ حەفتەی دیکە، ئەگەر پێشتر ھەموویان بن، بەڵام لەمەودوا ھەرچی ڕووبدات یەک ئاراستە لێی بەرپرسە.\nسەبارەت بە ڕاگرتنی قاچاخچێتی عەلی حەمە ساڵح نووسیویەتی: ناتوانم گەرەنتی بدەم ڕادەگیرێت، بەڵام گەرەنتی ئەوەدەدەم ھەرکەس بیکات بەجدی بەرھەڵستی دەکەین.\nپرسی قاچاخچێتی لە مەرزەکانەوە زیاتر لە ساڵێکە بەشێک لە ئەندامانی پەرلەمانی کوردستان کاری لەسەر دەکەن و بەوتەی خۆیان، مانگانە داهاتێکی زۆری مەرزەکان بەهۆی قاچاخچێتیەوە نایەتەوە خەزێنەی حکوومەت و دەچێتە گرفانی چەند بەرپرسێکەوە.\nهەرێمی کوردستانفڕۆکەخانەی سلێمانیمەرزی باشماخعەلی حەمە ساڵح


میدیا وردەکاری کوشتنی ئەبوبەکر بەغدادی بڵاوده‌كاته‌وه\nتشرين1/أكتوير 27, 2019\nسەرلەبەیانی ئەمڕۆ بەرپرسانی باڵای پنتاگۆن کوژرانی ئەبوبەکر بەغدادی سەرکردەی رێکخراوی تیرۆرستی داعشیان بڵاوکردەوە، هەرچەندە تائێستا کوشتنی ئەو سەرکردەیەی داعش بەفەرمی لەلایەن ئیدارەی کۆشکی سپی رانەگەیەنراوە، بەڵام دواتر هێزەکانی سوریای دیموکرات رۆڵی گرنگی خۆیان لەئۆپەراسیۆنی کوشتنی ئەبوبەکر بەغدادی رونکردەوە، میدیاکانی ئەمریکاش وردەکاری ئۆپەراسیۆنەکەیان بڵاوکردەوە.\nبەگوێرەی ئاژانسەکانی هەواڵ، سوپای ئەمریکا بەهاوکاری سەرچاوە هەواڵگرییەکان لەئۆپەراسیۆنێکدا بەدو قۆناغ ئەبوبەکر بەغدادی و گروپەکەیان کوشتوە.\nلەوردەکاری راپۆرتەکەدا ئاماژە بەوەکراوە شەوی رابردو لەنزیک کاتژمێر 12-ی شەو هەشت هێلیکۆپتەر بەهاوکاری دو فڕۆکەی جەنگی سەربە سوپای ئەمریکا ئاسمانی گوندی باریشا لەناوچەی ئیدلیب لەباکوری رۆژهەڵاتی سوریایان کۆنترۆڵکردوە کە دەکەوێتە نزیک خێوەتگەی تورلاها و لەقۆناغی یەکەمدا بۆماوەی 90 خولەک هێرشیان کردۆتە سەر بینایەک.\nبەگوێرەی شایەتحاڵەکان، هێلیکۆپتەرەکان روبەروی بەرەنگاری بونەتەوە و بەچەکی قورس تەقەیان لێکراوە.\nدواتر پاش بۆردومانکردنی تەواوی ئەو ناوچەیە، هێلیکۆپتەرەکان بۆماوەی نزیکەی نیو کاتژمێر ئاسمانی ناوچەکەیان چۆڵکردوە و دواتر گەڕاونەتەوە و بەهەمان شێوە دەستیان کردۆتەوە بە بۆمبارانکردنی ئەو ناوچەیە.\nدەستپێکردنەوەی قۆناغی دوەمی هێرشەکە بۆماوەی دو کاتژمێر و نیو بەردەوامبوە، لەگەڵ ئەوەشدا ژمارەیەک سەربازی هێزی تایبەت لەهێلیکۆپتەرەکانەوە رەوانەی خوارەوە کراون و روبەروبونەوەی توند لەسەر زەوی لەگەڵ گروپەکەی داعش دەستیپێکردوە.\nبەپێی سەرچاوە ئەمنییەکان هەردو قۆناغی روبەروبونەوەکە چوار کاتژمێری خایاندوە و دواتر هێلیکۆپتەرەکان ئاسمانی ناوچەکەیان بەتەواوەتی جێهێشتوە.\nچەند بنکەیەکی تەندروستی لەو ناوچەیە ئەوەیان ئاشکراکردوە، پاش هێرشی هێلیکۆپتەرەکان و روبەروبونەوەی سوپا تایبەتەکەی ئەمریکا لەناوچەکە، دیمەنی خانویەکی روخا و چەند خێوەتێکی سوتاویان بینیوە.\nسەرچاوە تەندروستییەکە ئاماژەی بەوەشکردوە، پاش ئەو ئۆپەراسیۆنە سەربازییە، 7 لاشەیان بینیوە کەمنداڵێک و سێ ژنیان تێدابوە و پێنج کەسیش برینداربون.\nلەبارەی هۆکاری کوشتنی و دەستگیر نەکردنی، فەرماندەیەکی باڵای پێشوتری پنتاگۆن بەسی ئێن ئێنی راگەیاندوە، زانیارییان هەبوە هەمیشە ئەبوبەکر بەغدادی هەڵگری پشتێنەی تەقینەوە بوە و تەنانەت لەکاتی نوستنیشدا ئەو پشتێنەیەی دانەناوە، ئەوەش لەبەرئەوەی دەستگیرنەکرێت و هەرکات پێویستبکات خۆی بتەقێنێتەوە.\nئەوەی جێگای سەرنجە ونبونی رۆڵی سوپای روسیایە لەو ئۆپەراسیۆنەدا، هەرچەندە کۆنترۆڵی ئاسمانی ئیدلیب لەدەستی روسیادایە.\nلای خۆشییەوە سەرچاوەیەک لەپنتاگۆن ئەوەى پشتڕاستکردۆتەوە کە هەفتەی رابردو، دۆناڵد ترەمپی سەرۆکی ئەمریکا واژۆی لەسەر جێبەجێکردنی ئۆپەراسیۆنێکی نهێنی کردوە بۆسەر ئەبوبەکر بەغدادی سەرکردەی رێکخراوی تیرۆرستی داعش.\nبەگوێرەی گۆڤاری نیوس ویکس، بەرپەرسانی باڵای پنتاگۆن دڵنیایی تەواویان داوەتەوە کۆشکی سپی کە ئەبوبەکر بەغدادی سەرکردەی رێکخراوی داعش لەو ئۆپەراسیۆنەدا کوژراوە.\nیەکەم دەرکەوتنی ئەبو بەکر بەغدادی لە ساڵی 2014 بو لەمزگەوتی نوری موسڵ کاتێک وەک خەلیفەی راگەیەنراوی خەلافەتەکەی داعش لەسوریا و عێراق خۆی ناساند.\nدواتریش لەکۆتایی مانگی نیسانی ئەمساڵدا لەوێنەیەکی ڤیدیۆیی پروپاگەندەی رێکخراوەکەدا دەرکەوت کاتێک قسەی بۆ ژمارەیەک فەرماندەی رێکخراوەکەی دەکرد.\nسه‌رچاوه: مالپه‌ڕی خەندان-\n« ژماره‌ی قوربانیانی خۆپیشاندانه‌كانی عێراق ئاشكرا ده‌كرێ ته‌مه‌نی خانه‌نشینی كه‌مده‌كرێته‌وه‌و كوردستانیش ده‌گرێته‌وه »


ڕێگه ده‌درێت ئۆجه‌لان مۆبایل به‌كاربهێنێت – شکۆی کوردستان\nدەستپێک/ڕۆژنامە/ڕێگه ده‌درێت ئۆجه‌لان مۆبایل به‌كاربهێنێت\nڕێگه ده‌درێت ئۆجه‌لان مۆبایل به‌كاربهێنێت\n7 کەمتر لە خولەکێک\nتایبەت بە رۆنامەی شكۆی كوردستان\nدوای 21 ساڵ لە دەستگیركردنی، توركیا ڕێگە دەدات عەبدوڵڵا ئۆجەلان ڕێبەری زیندانیكراوی پەكەكە مۆبایل بەكاربهێنێت.\nئیبراهیم یەڵماز، پارێزەری ئۆجەلان بە كەناڵی العربیەی ڕاگه‌یاندووه: هەفتانە دوو جار لە چوارشەممە و هەینی داواكاری بینینی ئۆجەلان پێشكەش دەكەن، بەڵام سەرجەمیان ڕەتكراونەتەوە و ڕەوشی تەندروستیشی نازانین بە تایبەت لە دوای بڵاوبوونەوەی نەخۆشی كۆڕۆنا.\nوتیشی: “سەرجەم هەوڵە یاساییەكانمان ئەنجامینەبووە و تائێستا لەكاتی دەستگیركردنییەوە لە 21 ساڵ پێشترەوە، بەڵام ڕێگه‌ی بەكارهێنانی مۆبایلیان پێداوە و نزیكەی نیو سەعاتیش قسەی لەگەڵ محەمەدی برای دا كردووە كە زانیاری لە بارەی كۆرٍۆنا و ڕەوشی تەندروستییەوە پێداوە”.\nئاشكراشیكرد: ڕێگه‌ی پێنادرێت بەردەوام پەیوەندی بكات بە دەرەوەی لە ڕێگه‌ی مۆبایلەوە كە مافی یاسایی خۆیەتی، بۆیە لە مانگی نیسانەوە هیچ پەیوەندییەكی نەكردووە.\nپارێزه‌ران دوایین جار لە 7ی ئابی 2019 ئۆجەلانیان بینیوە، لە دوای ئەوە چەند جارێك داواكاری بینینی ڕەتكراوەتەوە لەلایەن داواكاری گشتییەوە.\nعەبدوڵڵا ئۆجەلان ڕێبەری پەكەكە لە 15ی شوباتی 1999 لە نایرۆبی پایتەختی كینیا لەلایەن تیمێكی هەواڵگری نێودەوڵەتییەوە ڕفێنرا و ڕادەستی توركیا كرایەوە، لەوێ سزای سێدارەی بۆ دەرچوو، دواتر سزاكەی گۆڕا بۆ هەمیشەیی و لەو كاتەوە لە دوورگەی ئیمڕاڵی زیندانییە.\n[:ckb]"خوێندنى ئۆنلاین كێشه‌ى بۆ سه‌دان هه‌زار خوێندكار دروستكردوه"[:]\n[:ckb]یوسرا رەجەب: هیچ خولێكی پەرلەمانی بەقەت ئەم خولە گرفتی بۆ دروستنەبوە[:]


دانیشتنەکەی دوێنێی پەرلەمانی عێراق چۆن بەڕێوەچوو؟ چی روویدا؟\nشەوی رابردوو، دانیشتنی پەرلەمانی عێراق هەڵگیرا و تیایدا هەریەک لە سەرۆکی پەرلەمان و دوو جێگرەکەی هەڵبژێردران، بۆ یەکەمجار لەعێراق هەڵبژاردنی پەرلەمان بەشێوەی دەنگدانی زۆرینە بەڕێوەچوو، چوارچێوەی هەماهەنگیش ئەنجامەکان رەتدەکەنەوە.\nلە سەرەتادا بڕیاربوو یەکەم دانیشتنی پەرلەمان کاتژمێر ١٠ی سەر لەبەیانی بەڕێوەبچێت، بەڵام دواتر دوو جار بەهۆکاری هەوڵی لایەنە سیاسییەکان بۆ رێککەوتن دانیشتنەکە دواخرا و لە کاتژمێر ٣ و ٣٠ خولەکی دوانیوەڕۆ دەستی پێکرد.\nلەکۆی ٣٢٩ ئەندام، ٣٢٥ ئەندام سوێندی یاساییان خوارد و یەکەم دانیشتنی ئەنجوومەنی نوێنەرانی عێراق بەسەرۆکایەتی مەحمود مەشھەدانی بەتەمەنترین ئەندامی ئەم خولەی ئەنجوومەنەکە لە فراکسیۆنی ھاوپەیمانیی عەزم، دەستی پێ کرد.\nمەحمود مەشھەدانی تەمەن ٧٤ ساڵ، لەنێوان ساڵانی ٢٠٠٦ و ٢٠٠٩، سەرۆکی ئەنجوومەنی نوێنەران بوو.\nدوای چەند خولەکێک لەدەستپێکی دانیشتنەکەو بەهۆی ناکۆکی لەسەر گەورەترین فراکسیۆن دانیشتنەکە گرژی بەخۆوە بینی و ئەوەش بووبە هۆی تێکچوونی تەندروستی مەشهەدانی و گواستنەوەی بۆ نەخۆشخانە، بۆیە خالید دەراجی جێگەکەی گرتەوە.\nمحەمەد حەلبوسی (٢٠٠) دەنگ بە سەرۆکی پەرلەمان هەڵبژێردرایەوە و بەسەر مەشهەدانیدا ١٦ دەنگ سەرکەوت و١٤ دەنگیش پوچەڵ بووە.\nهەروەها، هەریەک لە حاکم زاملی لە فراکسیۆنی سەدر بە جێگری یەکەمی سەرۆکی پەرلەمان و شاخەوان عەبدوڵا لە فراکسیۆنی پارتی بە جێگری دووەمی سەرۆکی پەرلەمان ھەڵبژێردران.\nلە لایەن خۆیانەوە، چوارچێوەی هەماهەنگی کە خاوەنی ٨٨ کورسی پەرلەمانییە و خۆیان بە گەورەترین لایەنی ناو پەرلەمان دەزانن سەر لەبەری پرۆسەکە و ئەنجامەکانیان رەتکردەوە، لە بەرامبەریشدا لایەنی سەدر دەڵێن ئەوان گەورەترین کوتلەی پەرلەمانن و ٧٣ کورسی پەرلەمانیان هەیە.\nکێ بایکۆتی کرد؟\nلە دانیشتنەکەدا هەریەکە لە یەکێتی و چوارچێوەی هەماهەنگی کە ژمارەیان ٩٧ کورسی بوو، بەشدار نەبوون و دەنگیان نەدا.\nفراکسیۆنی نەوەی نوێ لە چوارچێوەی "هاوپەیمانی لە پێناو خەڵک" بەشداری یەکەم دانیشتنی پەرلەمانیان کرد و لەو بارەیەشەوە رێبوار ئەورەحمان پەرلەمانتاری نەوەی نوێ راگەیەنراوێکی بڵاوکردەوە و تیایدا هاتووە، " وەک بەڵێنمان دابوو، دەنگی ئێوە لە گەردنمانە، ئەمڕۆ جارێکی تر سوێندی خۆمان دووبارە کردەوە کە خیانەت لە دەنگەکانتان ناکەین و لەگەڵ ئێوە دەمێنینەوە."\nهۆکاری بەشداربوونی فراکسیۆنەکەیانی لە دانیشتنی پەرەمان روونکردووەتەوە و دەڵێت:\nیەکەم: دەستوری و یاساییە کە دەبێت پەرلەمان لە یەکەم دانیشتن دەستەی سەرۆکایەتی هەڵبژیرێت. ئێمە چۆن یاسا شکێنی دەکەین؟ چ بەرژەوەندییەکمان هەیە؟ لە کاتێکدا ئێمە ئۆپۆزسیۆنین.\nدووەم: ئێمە چۆن پەرلەمان پەک بخەین، لە کاتێکدا هێزێکی ئۆپۆزسیۆنین و تەنها پەرلەمانمان بە دەستەوەیە تا لەڕێگەیەوە کار بۆ خەڵک بکەین. بە پێچەوانەوە هەمیشە هەوڵدەدەین پەرلەمان چالاک بێت و بە کاری خۆی بکات، نەک پەک بخرێت و وڵات بەرەو قەدەری نادیار بروات.\nسێیەم: ئێمە لەناو هۆڵەکە ماینەوە، وەک هاوپەیمانی لەپێناو خەڵک کاندیدمان بۆ جێگری یەکەم (حەمید عەباس شەبلاوی) و جێگری دووەم (سروە عەبدولواحید) هەبوو، رووبەڕووبووینەوە و مەیدانەکەمان جێنەهێشت. با هێزی تریش بمابانەوە و کاندیدیان هەبووایە، نەک بە دۆڕاوی بکەونە پڕوپاگەندە. ئەگەر ئێمە دوای بەرژووەندی شەخسی بکەوتینایە ئەوا شەڕمان لەسەر پۆستەکانی حکومەت و سەرۆکایەتی کۆمار دەکرد و بو دوای پۆست و وەزارەتدا رامان دەکرد ، نەک ببینە ئۆپۆزسیۆن و شەری پەرلەمان بکەین.\nلەلایەن خۆیەوە، ئاریان تاوگۆزی پەرلەمانتاری نەوەی نوێ لە چوارچێوەی هاوپەیمانی لە پێناو خەڵکدا راگەیەنراوێکی بڵاوکردەوە و تیایدا ئاماژەی بەوەکردووە، "بە ماوەیەکی کەم پاش دەستپێکردنی دانیشتنەکە هەموومان پەرلەمانتارەکان سوێندی یاسایمان خوارد. بڕگەیەک لە سوێندەکە ئەوەیە کە پابەندبونمانە بەجێبەجێکردنی یاساکان."\nدەشڵێت، "نیەت و پلانێک هەبوو کە ئەو دانیشتنە بە "کراوەی" بمێنێتەوە و هەڵبژاردنی سەرۆک و دوو جێگرەکەی دوابخرێت بەڵام دەستور ڕێگرە لەو کارە و نادەستورییە".\nلەبەشێکی دیکەی راگەیەنراوەکەیدا، ئاریان تاوگۆزی باسی لەوەشکردووە، "خاڵێکی تریش زۆر گرنگە کە باسبکرێت و بەردەوام باسمان کردوە ئەوەیە کە سیاسەت بە ڕقەوە ناکەین و بە باش، دەلێین باش و بە خراپیش خراپ. لە ئایندەیا ئەگەر پڕۆژەیەک یان یاسایەک لە هەر کەس و لایەنێکەوە پێشکەشی پەرلەمان بکرێت و بزانین لە بەرژەوەندی و سودی خەڵکە ئەوا پشتگیری دەکەین و دەنگیشی پێدەدەین."\nئەمە لەکاتێکدایە، دەبێت ئەو کەسەی دەبێتە سەرۆکی پەرلەمان ٥٠+١ی دەنگی پەرلەمانتاران بەدەستبهێنێت، واتە ١٦٥ دەنگ لە کۆی ٣٢٩ پەرلەمانتاری ئامادەبوو بەدەستبهێنێت. دواتر لەماوەی ١٥ رۆژدا دەبێت سەرۆک کۆمار هەڵبژێردرێت و پاشان سەرۆک کۆمار کەسێک بۆ پێکهێنانی حکومەت رابسپێرێت.\nدانیشتنەکە لە رووی یاساییەوە\nحاکم شێخ لەتیف، ئەندامی پێشووی پەرلەمانی عێراق لەبارەی بەڕێوەچوونی دانیشتنەکەی پەرلەمانی عێراق راگەیەنراوێکی بڵاوکردەوە و تیایدا ئاماژەی بەوەداوە کە "سەرەتایەکی باشە".\nدەشڵێت، بەلەبەرچاو گرتنی دۆخی عێراق، دەتوانین بڵێین دەسپێکی ئەم خولەی پەرلەمانی عێراق لەچاو خولەکانی تر باشتربوو لەڕوی:\n- پابەند بوون بەماوەی دەستوری و ھەڵبژاردنی دەستەی سەرۆکایەتی پەرلەمان لەکاتی یاسایی خۆیدا و درێژ نەکردنەوەی دانیشتنەکە، ھەرچەندە ویسترا فێڵێک بکرێت، بەڵام سەری نەگرت.\n-ھەڵبژاردنی دەستەی سەرۆکایەتی بە زۆرینە نەک بەتەوافق "سازان" کە ئەمە سەرەتایەکی جیاکەرەوەیە.\n- ھەر بەگوێرەی دەستور لەم دانیشتنەدا کوتلەی زۆرینەی پەرلەمانی تۆمار کرا کە کاندیدی سەرۆک وەزیران لەو دەبێ، کە ئەمەش جیاکەرەوەیە لەجاران، چونکە لەدوای ٢٠٠٥ ەوە سەرۆکی حوکمەت کاندیدی کوتلەی زۆرینە نەبووە، بەڵکو کاندیدی تەوافقی ھەمواون بووە بۆیە بێ پاڵپشت و لاواز بووە و نەیتوانیوە ھیچ بکات، جگە لەڕازیکردنی کوتلەکان.


زۆر که‌س له‌سه‌ر ئه‌و بڕوایه دان، که زانستی سیاسه‌ت وه‌ک زۆربه‌ی زانسته‌کانی دیکه به‌پێی خواستی پیاوان بناغه‌کانی داڕێژراوه و هه‌ر به‌وپێیه‌ش به‌ڕێوه ده‌چێ. به‌ڵام به‌پێی بنه‌مای یه‌کسانی دووڕه‌گه‌ز پێویسته ژن و پیاو پێکه‌وه سیاسه‌ت و حزب ئیداره بده‌ن. هاوکاری کردن بۆ پێکهێنانی قه‌واره‌یه‌کی سیاسی ئیده‌ئال هه‌مووانی پێویسته به‌هه‌ر دوو ڕه‌گه‌زه‌وه، به‌ڵام زیاتر سازدانی وه‌ها به‌ستێنێک ده‌گه‌ڕێته‌وه سه‌ر سیاسه‌تمه‌دارانێک که هه‌ستیان به بۆشایی له‌و خانه‌یه‌دا کردووه و ئه‌وان پێویسته بۆ به‌رابه‌ریی ڕه‌گه‌زی له مه‌یدانی بڕیاردان داو بردنه‌سه‌ری ڕێژه‌ی ژنانی به‌توانا و سازدانی سیمایه‌کی نۆرماڵ، ڕه‌وتێکی ڕوو به هه‌ڵکشان له ڕێژه‌ی ژناندا بخه‌نه‌گه‌ڕ. جێگای ئاماژه‌یه که سیاسه‌ت به‌گشتی و سیاسه‌تی کوردیش به‌تایبه‌تی چی دیکه له به‌رژه‌وه‌ندی دا نییه که له تیۆری سیاسه‌تی کلاسیکدا که‌ڵک وه‌ربگرێ. به‌و پێیه که ئه‌م تیۆرییه، شێوازێکی جیاکارانه‌یه و تێیدا ژێر ده‌سته‌یی ڕه‌گه‌زی مێ ده‌بێته فشارێکی گه‌وره بۆ سیاسه‌ت كردن، چونکه ئه‌م کاره له‌گه‌ڵ باوه‌ر و بنه‌ماکانی ئازادی یه‌ک ناگرێته‌وه. شیاوی باس كردنه بۆ گۆڕینی هاوکێشه‌ی ده‌سه‌ڵاتی ژن و پیاو له ناو حزب و سیاسه‌ته‌دا، نابێت ته‌نیا ژنبوون وه‌ک ڕه‌گه‌ز له‌به‌ر چاو بگیرێ له‌پێناو مۆدێرن کردنی سیما و ڕوخساری حزب ، به‌ڵکوو ژنانێک پێویسته بێنه پێشه‌وه که هۆشیار و ئاگا و به توانا بن. له قۆناغی دواتر دا ئه‌رکی سیاسه‌تمه‌داران بگێڕن و ئه‌وان ده‌بێ لێکدانه‌وه له‌سه‌ر به‌سوود بوونی ئه‌و هه‌نگاوه بکه‌ن و ڕاده‌ی قازانجی بوونی ژنان له پۆسته سه‌ره‌کیه‌کاندا شڕۆڤه بکه‌ن.\nیه‌كێتی نیشتمانی كوردستانیش وه‌ك هه‌ر حزبێكی سیاسی له كوردستاندا، هه‌ر له‌سه‌ره‌تای دروستبوینه‌وه ژنانی خسته ناو بازنه‌ی رێكخستنه نهێنیه‌كانی شار و له‌گه‌ڵ خه‌باتی ئه‌وانیشدا ژنانی شاخ و زیندانی سیاسیشی به‌یه‌كه‌وه به‌سته‌وه. ئه‌و ژنانه جگه له‌وه‌ی له‌مێژوویی یه‌كێتیدا به پرشنگداری باس ده‌كرێن و پایه‌كی سه‌ره‌كی سه‌ركه‌وتنی یه‌كێتیش بوون له‌و سه‌رده‌مه‌دا، كه خه‌بات كردن بۆ پیاوانیش سه‌خت بوو، چجای ژنان. بۆیه ژن له‌ناو ئه‌و حزبه‌دا خاوه‌ن مێژوویه‌كی خۆیه‌تی و هه‌ر له ڕوانگه‌ی ئه‌و مێژووشه‌وه به‌مافی ڕه‌وای خۆی زانیوه تێكه‌ڵاوی ژیانی سیاسی و حزبی بێت و داوای پێگه و شوێن پێ بكات له‌ناو حزبد. به‌ڵام سه‌رباری ئه‌وه‌ی یه‌كێتی له‌چاو سه‌رجه‌م حزبه كوردستانیه‌كانی تر پشكی شێری به‌ركه‌وتووه له‌ریژه‌ی به‌شداری سیاسی ژنان، به‌ڵام به‌ربه‌سته‌كانی به‌رده‌م ژن یكجار زۆرن و كه‌موكوڕیه‌كی به‌رچاو له رێژه‌ی ژناندا هه‌یه. بۆ نمونه دیاریكردنی له 25% زۆر كه‌مه به‌راورد به‌و ژماره‌ی زۆره‌ی كادرانی ژن و رۆڵی به‌رچاویان له‌ناو ئۆرگانه‌كانی حزبدا.\nهاوكات له‌كاتی ئێستا و له‌سه‌روبه‌ندی به‌ستنی كۆنگره‌ی چواردا، لیژنه‌یه‌كی سێ كه‌سی بۆ به‌ستنی كۆنگره پێكهێنراوه، كه هیچ ژنێك بونی نییه له‌و لیژنه‌یه. بۆیه پرسیاره‌كه ئه‌وه‌یه: ئایا له‌ناو یه‌كێتی ژنێكی شایسته و لێهاتوو نه‌بوو، ببێت به ئه‌ندام له‌و لیژنه‌یه‌دا!! لانی كه‌م بونی ژنێك له‌ناو لیژنه‌یه‌كی گرنگی له‌و جۆره كه بریار له‌سه‌ر پرسێكی وا گرنگی وه‌ك كۆنگره شتێكی پێویست نه‌بوو!!\nده‌بێت سه‌ركردایه‌تی یه‌كێتی درك به‌وه بكات، كه هێزی جه‌ماوه‌ری ژنان ئه‌و هێزه‌یه‌كه كه یه‌كێتی به‌ره‌و سه‌ركه‌وتن ده‌بات. گه‌ر متمانه به‌و هێزه نه‌كرێت، ئه‌وا دژایه‌تی تێزی بیركردنه‌وه و تێڕوانینی خودی مام جه‌لاله، كه هاوبه‌شیكردنی ژنانی زۆر به پێویست ده‌زانی.\nژنانیش ده‌بێت درك به‌و ڕاستیه بكه‌ن، كه هه‌روه‌كو چۆن كه‌مته‌رخه‌می و خۆبواردن له‌هه‌ر كارێكدا باجی خۆی هه‌یه, به‌هه‌مان شێوه‌ش كه‌مته‌رخه‌می و خۆ بوراردن له به‌ده‌ستهینانی ماف و به‌شداریه‌كی كارا له‌ناو حزبدا باجی خۆی هه‌یه. داوای به‌شداریه‌كی ڕاسته‌قینه و كارا له‌ناو حزبدا بكه‌نه پێوه‌ر بۆ هه‌ر هه‌نگاوێكی داهاتویان.


بزووتنەوەی کورد لە کوردستانی رۆژهەڵات و ئامادە بوون بۆ ئەگەرەکان\nلە دەرەوەی وڵاتیش و لە پەیوەند بە کێشەی ئەمریکا و هاوپەیمانەکانی لەگەڵ ئێران، ئەم ململانێیە زۆر تۆختر بۆتەوە. هەرکات ئەگەری ئەوە هەیە لە کەنارەکانی کەنداوی فارس و دەریای عومان جەنگێک ڕووبدات. جەنگێک کە ئیتر بە هیچ شێوەیەک جەنگێکی مەودا دیار نییە، بەڵکوو ئەو جەنگە ئەگەر رووبدات بە مانای تەواو بوونی تەمەنی رژیمە . نە ئەوەیە لە باری سەربازییەوە و چەک و چۆڵی سەربازییەوە ئێران توانای وەستانەوە دژ بە ئەمریکا و هاوپەیمانەکانی ببێت کە بە نوێترین چەکەکانی ئەمریکا پڕچەک کراون و نە ئەوەیە لە باری هێزیشەوە ئیتر کۆماری ئیسلامی ئەو هێزە مرۆییە بڕوادارەی لەگەڵ بێت کە ئامادە بێت جەنگی بۆ بکات. هەر بۆیە رژیم پەنای بردۆتە بەر هێزە دروستکراوە دەرەکییەکانی خۆی وەک "حیزب اللە"ی لوبنان و "حەشدی شەعبی" و "فاتمیون" و "زەینەبیون" و دەیهەوێت بە پشت بەستن بەم هێزانە بتوانێت خۆی رابگرێت. بەڵام ئەم هێزانەش ئەوە نین کە بتوانن بەرگەی توانای سەربازی ئەمریکا و هاوپەیمانەکانی بگرن. لە ئەگەری جەنگ رەنگە ئەم هێزانە بتوانن ماوەیەک ببن بە لەمپەر لە بەردەم هێزەکانی ئەمریکا و هاوپەیمانەکانیدا، بەڵام سەرەنجام ئەوان توانای جەنگی کۆتاییان نییە.\nمەبەست لە ژووری کاری هاوبەش، دروستکردنی ناوەندێکە بۆ ئەوەی بتوانرێت بە کۆدەنگییەوە خوێندنەوە بۆ دۆخەکە بکات و هەڵوێستێکی کۆدەنگانەی بەرامبەر بە ڕووداوەکان ببێت. ئەمە دەکرێت وەک پەڕلەمان لە تاراوگە یان ژووری کاری هاوبەش ناوی ببرێت. دەکرێت لە هێز و لایەنە سیاسییەکان پێک بێت و کەسانی سەربەخۆ و دڵسۆزیش لەم ژوورە کارە هاوبەشەدا بەشدار بن. ئەم ژووری کاری هاوبەشە ناوەندێکە بۆ کۆکردنەوەی بیروڕا جیاوازەکان، لێکدانەوەو تاوتوێ کردن، خەسار ناسی کردن و سەرەنجام دروستکردنی کۆ دەنگییەک بۆ گفتوگۆ لەگەڵ ناوەند یان هێزە دەرەکییەکان.\nئەمانە رەنگە ئەو هەنگاوانە بن کە لە ئێستادا گرینگن بۆ بزووتنەوەی کورد لە کوردستانی رۆژهەڵات. لە ئێستادا لە ئەگەری ئامادە نەبوونی ئەم بزووتنەوەیە بە کۆدەنگی، بە دڵنیاییەوە لە داهاتوودا و لە ئەگەری گۆڕاندا ئەوەی زیانی بەر دەکەوێت کورد و بزووتنەوەی کوردە. ئەم بزووتنەوەیە دەبێت بە کۆ دەنگی ستراتیژێکی ڕوون و یەکگرتوانەوە ڕووبەڕووی رووداوەکان ببێتەوەو خۆی بۆ ئامادە بکات. لە ئەگەری وەها یەکگرتوویەکدا بێگومان ئەوەی براوەیە بزووتنەوەی کوردستانە و نەبوونی کاریگەری خراپی دەبیت لە سەر کورد و بزووتنەوەکەی و ئایندەی لە رۆژهەڵاتی کوردستان .\nلە دەیەی ١٩٨٠ و لە مانگ و ساڵەکانی یەکەمی هێرشی رژیم بۆ سەر کوردستان، کورد خاوەنی وەها ئەزموونێک بووە. "هەیئەتی نوێنەرایەتی کورد" کە نوێنەرایەتی حێزبەکانی کوردستان و کەسایەتییە دیارەکانی دەکرد توانی یەکگرتوانە بەرامبەر بە رژیم هەڵوێست بگرێت و زۆر جاران خواستەکانی بزووتنەوە بە سەر نوێنەرانی کۆماری ئیسلامیدا داسەپێنێت. ئێمە دەبێت کەڵک لەو ئەزموونەی رابردوومان بگرین و بە بێ هیچ دەمارگرژییەک و تەنها و تەنها لە پێناو بزووتنەوەدا کار بکەین و خۆمان بۆ دەرفەتەکانی داهاتوو ئامادە بکەین. وریای مەترسیەکان بین. خاڵە لاوازەکانی خۆمان بناسین و کاریان لەسەر بکەین و خاڵی بەهێزی خۆشمان دیاری بکەین و بەهێزتری بکەین.


گرنگی مەگنیسیۆم (Magnesium) بۆ جەستە\nمەگنیسیۆم ئەو مادە مینیراڵییە گرنگەیە، کەکاریگەری لەسەر تێکڕای جەستەو دەرونی مرۆڤ\nھەیەو بەخۆراکی سەرەکی ماسولکەو دڵ ھەژمارد دەکرێت.\nتێکڕای مەگنیسیۆم لەجەستەدا نزیکی ٢٠ - ٢٥ گرام دەبێت، لەو بڕە نزیکی ٥٠-٦٠٪ لەئێسکەکاندا، نزیکی ٣٠٪ لەدڵ و ماسولکەکاندا کۆدەکرێتەوە.\nکارابونی ٣٠٠ ئەنزیم بەھۆی مەگنیسیۆمەوە گرنگیو کاریگەری ئەو مادەیە لەسەر تەواوی جەستە پیشاندەدات.\nجەستەی مرۆڤ ھەمیشە لەھەوڵی ڕاگرتنی ئاستی پێویستی مەگنیسیۆمدایە لەئێسک، دڵ، ماسولکە، زۆرینەی خانەکانی دیکەی جەستەو ھەروەھا لەخوێندا بەبڕی ( ٠,٨ - ١,١ mmol/ Liter ).\nبێگومان نزمبونەوەی ئاستی پێویستی مادەیەکی واگرنک لەتێکڕای جەستەدا ڕەنگدانەوەی دەبێت و بەچەند نیشانەیەکدا ھەستی پێدەکرێت، کەگرنگترینیان ئەمانەی خوارەوەن:\nنائارامی و توڕەبون، ھەمیشە ھەستکردن بەماندوێتیو لاوازی، سەرئێشە، تێکچونی ڕیتم و لێدانی دڵ،\nگرژبونی ماسولکەکانی شان و مل و پوزو بەشی پشتەوەی ڕان بەتایبەتی لەشەودا، خەمۆکی ( Depression )و شیزۆفرینیا، سڕبونو گرژبونی بەئازاری دەست و پێکان، چاوتروکاندنی زۆر، ھەستکردن بەسەرما لەپێکاندا، ھەندێک لەپسپۆڕانی ئەو بوارە پێیانوایە کە کەمبونەوەی بەرچاوی مەگنیسیۆم تەنانەت یەکێکە لەھۆکارەکانی توشبون بەجەڵتەی دڵ.\nجەستەی مرۆڤ توانای دروستکردنی مەگنیسیۆمی نییە، ھەربۆیە تەنھا لەڕێی خۆراکەوە پێیدەگاتو\nبڕی پێویست لەڕیخۆڵەباریکەدا لەخۆراک گلدەدرێتەوەو پاشان بەخانەکانی لەش دەدرێت، بڕی بەکارنەھاتوو لەڕێی گورچیلەوەو لەگەڵ میزدا فڕێدەدرێت.\nپێداویستی ڕۆژانەی مرۆڤێکی پێگەیشتوی تەندروست بە ٣٠٠-٣٥٠ میلیگرام مەزەندە دەکرێت.\nخانمی دووگیانو شیردەر، کەسانی وەرزشەوان، ئەو کەسانەی دڵەڕاوکێیان زۆرە ( Stress)، مرۆڤ لەتەمەنی پیریدا، توشبووان بەنەخۆشی شەکرەو دڵ و ھەروەھا ئەو کەسانەی ھەندێک جۆر لەدەرمانی وەک دژەمنداڵبونو دژەقەبزیو دەرمانی کەمکردنەوەی ئاو لەلەشدابەکاردەھێنن پێداویستییەکی ڕۆژانەی زیاتریان بەمەگنیسیۆم ھەیە.\nھۆکارەکانی دابەزینی بەرچاوی ئاستی مەگنیسیۆم لەجەستەدا:\n١. نەخۆشی و لاوازی گورچیلە\n٢. سکچون بۆ ماوەیەکی درێژخایەن\n٣. ھەوکردنی زکماکی یان درێژخایەنی ڕیخۆڵە\n٤. نەخۆشی شەکرە بەبێ خۆپاراستن و بەکارھێنانی دەرمانی پێویست لەلایەن نەخۆشەوە\n٥. زۆرخواردنەوەی مادەکحولییەکان و کێشانی جگەرە\n٦. بەدخۆراکی بەگشتیو کەمی بڕی مەگنیسیۆم لەخۆراکدا\n٧. زۆربەکارھێنانی دەرمانی کۆرتیزۆن\n٨. بەرزکارکردنی غوددەو تێکچونی سیستەمی ھۆرمۆن\n٩. پەستانی دەرونیو دڵەڕاوکێی درێژخایەن ( قلق- Stress)\n١. بەپێی توێژینەوەیەکی بڵاوکراوە لە American Journal of Clinical Nutrition ڕۆژانە پێدانی\n١٠٠ ملگم لەپێداویستی ڕۆژانە زیاتر مەگنیسیۆم بەڕێژەی ١٣٪ ئەگەری توشبون بەشێرپەنجەی ڕیخۆڵە کەمدەکاتەوە. پێدانی ٢٠٠ ملگم زیاتر بەڕێژەی ٤٠٪ ئەگەری توشبون بەو نەخۆشییە کەمدەکاتەوە.\n٢. بەپێی توێژینەوەیەکی دیکە ڕۆژانە پێدانی گیراوەی Magnesiumchlorid بەتوشبووانی نەخۆشی\nشەکرەی Typ ٢ ئاستی شەکر لەخوێندا دادەبەزێنێتو پێداویستی بەبەکارھێنانی ھۆرمۆنی (Insulin) کەمدەکاتەوە\n٣. لەتوێژینەوەیەکی بڵاوکراوە لەساڵی ٢٠٠٨ دا کەتێیدا ٤٣ ھەزار نێرینە بەشدارییان کردبو زانایان سەلماندیان کەکەمی مەگنیسیۆم دەبێتەھۆی زیادبونی ئەگەری دروستبونی بەردی زراو\n٤. پاراستنی ماسولککەکان لەتێکچونی سوڕی خوێن، پوکانەوە، گرژی و ئازار\n٥. مەگنیسیۆم گرنگترین مادەیە بۆ تەندروستڕاگرتنی دڵ و دەمار\n٦. زانای ئەمەریکی Dae Jung Kim لەتوێژینەوەیەکی بڵاوکراوە لەساڵی ٢٠١٠ دا سەلماندویەتی کەکەمی مەگنیسیۆم دەبێتە ھۆی بەرزبونەوەی پێوەری ھەوکردنی جۆری CRP لەخوێندا ھەروەھا تێکچونی ڕەوشی گەیاندنی ھۆرمۆنی Insulin بەخانەکانی جەستە، کەدواجار نەخۆشی شەکرەی لێدەکەوێتەوە\n٧. چەند پسپۆڕێکی وڵاتی ئێران لەتوێژینەوەی چەند ساڵی ڕابوردودا سەلماندویانە، کەپێدانی دەرمانی مەگنیسیۆم بەتوشبووان بەسەرئێشەی جۆری ( شقیقە- Migraine) ماوەو ڕادەی ئازارەکان کەمدەکاتەوە.\nخۆراکی دەوڵەمەند بەمەگنیسیۆم:\nمۆز، کێوی، ئەنەناس، شیلک، پرتەقاڵ، ماسی، پەتاتە، گوڵەبەڕۆژە، ناوکەکولەکە، گوێز، بادام، کاکاو، سپێناغ، برۆکلی\nلەدۆخێکی ئاساییو لەڕێی خۆراکی ھەمەجۆرو تەندروستی ڕۆژانەوە پێداویستی جەستە بەمەگنیسیۆم\nکەسانێکی زۆر بەھۆی بەدخۆراکی و ھەروەھا لەچوارچێوەی ھەوڵدان بۆ دابەزاندنی کێشی زیادە دوچاری کەمبونەوەی مەگنیسیۆم دەبنو دەتوانرێت لەبەکارھێنانی ئەو مادەیە لەشێوەی دەرماندا سودمەندبن.\nبونی ڕێژەی پێویست لەمادەی کالیۆم لەجەستەدا دەبێتەھۆی باشتر وەرگرتنەوەی مەگنیسیۆم.\n10575 جار خوێندراوه‌ته‌وه


بە هۆی خۆمپارە بارانکردنی سپای پاسداران شوانێکی خەڵکی پیرانشار گیانی لە دەست دا – چاونیوز\nچاونیوز: بە هۆی خۆمپارە بارانکردنی سپای پاسداران شوانێکی خەڵکی پیرانشار گیانی لە دەست دا.\nبە پێێ هەواڵی گەیشتوو بە چاونیوز، ئێوارەی ڕۆژی شەممە ٢٨ی پووشپەڕی ١٣٩٩، هێزەکانی سوپای پاسدارانی ئێران شوێنێک لە کوێستانەکانی قەندیل بەناوی “تاتی دۆ”یان لە ناوچەی پیرانشار بێ ئەوەیکە ئامانجێکی روونیان هەبێ دایە بەر ئاگری خۆمپارە.\nبە هۆی ئەو خومپارەبارانکردنە، شوانێکی لاو بە ناوی “رەسووڵ باکەند” خەڵکی گوندی “بازرگان”ی پیرانشار بە سەختی بریندار بوو و پاش گواستنەوەی بۆ ناوەندە دەرمانییەکان، گیانی لە دەست دا. هەروەها دەگوترێ کەسێکی تریش بە سەختی بریندار بووە و ئێستا لە نەخۆشخانەی پیرانشار لەژێر چاوەدێری پزیشکی دایە.\nخۆمپارەبانکردنی، قەندیل، شوان، خانێ، سپا، کوژراو و بریندار\t2020-07-19\nتاگەکانی بابەتخۆمپارەبانکردنی، قەندیل، شوان، خانێ، سپا، کوژراو و بریندار


یوسف محەمەد، سەرۆکى فراکسیۆنى گۆڕان لە پەرلەمانى عێراق ڕایدەگەیەنێت، بەڵگەنامەى گرنگى یاسایى و بانکى هەیە لەسەر بەقاچاخ بردنە دەرەوەى پارە و موڵک و ماڵى عێراق و هەرێمى کوردستان کە بەدەیان ملیار دۆلار مەزەندە دەکرێت، دەشڵێت ئێستا زەمینەیەکى جیهانى لەبارە بۆ گەڕاندنەوەیان.\nیوسف محەمەد لە ڕاگەیەنراوێکدا کە وێنەیەکى دەست ناس کورد کەوتووە رایگەیاندووە (21ى تشرینى یەکەم 2020)، پێویستە دەسەڵاتداران ڕێوشوێنى توند لەدژى گەندەڵکاران بگرنە بەر و بەهەدەردانى موڵک و ماڵى عێراقیەکان لەڕێگەى گەندەڵیەوە لەچوارچێوەى وەرقەى سپى چاکسازى ئابووریدا ڕابگرن.\nئاماژەى بۆ ئەوەش کردووە، "بارودۆخى ئابوورى ئەمڕۆى وڵات ئەوە دەخوازێت بڕیارى قورس بدرێت بۆ دووبارە داڕشتنەوەى نەخشەى دارایى وڵات و چاکسازییش هیچ بەهایەکى نابێت گەر بێت و لێپرسینەوە لەگەندەڵکاران نەکرێت".\nسەرۆکى فراکسیۆنى گۆڕان داوادەکات لەئایندەدا کار لەسەر دۆسیەى گەڕانەوەى پارە بەقاچاخ براوەکانى عێراق بۆ دەرەوە لەساڵى 2003 ەوە بکرێت.\nسەرۆکى فراکسیۆنى گۆڕان جەخت لەسەر ئەوەش دەکاتەوە، بەڵگەى گرنگ لەسەر ئەو دۆسییە هەیە و بەهاریکارى شارەزایانى ئەوروپى تا حکومەتى حکومەتى عێراق بۆ ئاشکرا کردنى ئەو پارانە سودیان لێوەربگرێت.\nیوسف محىمەد ئەوەشى خستەڕوو، لەئێستادا زەمێنەیەکى لەبار هەیە لەهەندێ وڵاتى ئەوروپا و ئەمریکا بۆ یارمەتیدانى وڵاتانى تر بەمەبەستى گەڕانەوەى پارە بەقاچاخ براوەکان کە بەهۆى گەندەڵیەوە براونەتە دەرەوە.\nدەستەى نەزاهەى عێراق مانگى رابردوو هەوڵەکانى دەستپێکرد بۆ گەڕاندنەوەى 50 ملیار دۆلار لەدەرەوەى وڵات کە بەر لە ساڵى 2003 بەقاچاخ براوەتە دەرەوەى عێراق.\nمحەمەد عەلى مفتن، بەرێوەبەرى فەرمانگەى گەڕانەوە لە دەستەى نەزاهە بە رۆژنامەى سەباحى نیمچە فەرمى عێراقى ڕاگەیاندووە، لەناو چەندین دۆسیەى گرنگ و ئاڵۆز کە کارى لەسەر دەکەن، گەڕانەوەى قەرز و پارەى بە قاچاخبراوى عێراقە بۆ دەرەوە لەسەردەمى رژێمى پێشوودا.\nوتیشى "ئەو بڕە پارەیەى لەدەرەوەى عێراق کە پێش ساڵى 2003 براوەتە دەرەوە بە (40 - 50) ملیار دۆلار مەزەندە دەکرێت و هەوڵ هەیە بۆ گەڕانەوەى".\nلەبارەى رێوشوێنەکانى فەرمانگەکەوە بۆ گەڕانەوەى قەرزەکان و پارەى بە قاچاخبراو، محەمەد عەلى باسى لەوەکردووە، فەرمانگەکەیان کاریکردووە بۆ بنیاتنانى پەیوەندى نێودەوڵەتى و ئامادەکردنى زانیارى پێویست لەبارەى پارەى بەقاچاخبراو و ئەو وڵاتانەى کە پارەکانى لێیە.\nئەوەشى خستووەتەڕوو، پڕۆسەى گەڕانەوەى پارەى بەقاچاخبراو دەستیپێکردووە لەناوخۆى عێراق و وڵاتانى دەرەوە و چۆنیەتى بەقاچاخبردنى.\nبانکى ناوەندى: دەستکەوتنى دۆلار کەم بووەتەوە\n2020.10.14 - 08:59\nهەندێك زانیاری لەسەر مەولودنامە حیجازییەكەی جەعفەر بەرزنجی\n2020.10.29 - 13:32


ئێران بە هەڵە كەشتییەكی جەنگی خۆی بۆردومان كرد – تۆڕی میدیایی خەڵک\nئێران بە هەڵە كەشتییەكی جەنگی خۆی بۆردومان كرد\n2020/05/11 - 9:14 AM\nئێران بە هەڵە كەشتییەكی خۆی لە دەریاری عومان بۆردومان كرد و بە هۆیەوە لایەنی كەم سەربازێكی هێزی دەریایی سوپایكەی كوژرا.\nدرەنگاێكی شەو كەشتییەكی ئێرانی بە هەڵە كەشتییەكی دیكەی سوپای وڵاتەكەی لە دەوربەری بەندەری جاسك بۆردومان كرد و بە پێی كەناڵی فەرمی ئێران، لایەنی كەم سەربازێك كوژراوە و ژمارەیەكی دیكەش بریندار بوون.\nئاژانسی هەواڵی فارسیش بڵاویكردەوە مووشەكێك بە هەڵە ئاڕاستەی كەشتییەكە كراوە.\nپێشتر ڕاگەیەندرا كە نزیكەی 30 سەرباز لەو ڕووداوەدا كوژراون.\nدەوامی فەرمانگە حكومییەكان دەستیپێكردەوە


جگە لەهۆڵی دیدارەكە، تۆڕە كۆمەڵایەتییەكانیش رای سەنگینیان تێدایە PUKmedia یەکێتیی نیشتمانیی کوردستان\nجگە لەهۆڵی دیدارەكە، تۆڕە كۆمەڵایەتییەكانیش رای سەنگینیان تێدایە\nکوردستان 01:14 PM - 2022-05-30\nدیداری یەكێتی فۆكەسی سەرەكی شەقامی سیاسی، دیپلۆماسی، میدیایی ناوخۆ و دەرەوەی بۆ خۆی كێشكردووە. بابەتی گەرمی هەمووان یەكێتی و یەكێتییەكانە. لەناوەندە رەسمییە سیاسییەكانیشەوە چاوەكان لەسەر جووڵەی یەكێتی لاناچن. بایەخی ئەم دیدارە و بە هەندوەرگرتنی را و سەرنج و رەخنەكان بۆ یەكێتی گرنگە، بۆیە تەنیا لە بازنەی را و سەرنجی یەكێتییەكان خۆی قەتیس ناكات و دەپەڕێتەوە بۆ وەرگرتنی را و سەرنج و رەخنەی هەمووان. لەم چەند رۆژەدا بابەتی گەرمی سۆشیال میدیاش دیدارەكەی یەكێتییە. ئەم سەكۆیانە، وەك هۆڵی گفتوگۆكان جمەیان دێت و را و سەرنجە جیاواز و ئومێد بەخشەكانی لەخۆ گرتووە. هەمووان لەسەر ئەوە كۆكن كە ئەم دیدارە پێدانی رۆڵی زیاترە بە كادرەكانی حزب بۆ داڕشتنی سیاسەتی یەكێتییەكان. ئەوەش سەلماندنەوەی ئەو راستییەیە كە یەكێتی حزبی راوبۆچوونی جیاواز و رەخنە و پێشنیازەكانە.\nلەسەكۆی فەیسبووك كاروان گەزنەیی نووسیوێتی: دیدارێك بە رەخنە لەخۆگرتن و بەخۆداچوونەوە بۆ چاككردن و چارەسەركردنی كێشە گشتییەكان بە ئامانجی رەنگڕێژكردن و داڕشتنی سیاسەتێكی هەمەلایەن بۆ شێوازێكی نوێی كاركردن بۆ یەكێتی.\n(دیداری یەكێتی دیداری هەموو یەكێتییەكانە) ئەمە بۆچوونی شلێر غەفوور ژاژڵەییە كە لە واڵی خۆی لە فەیسبووك بڵاویكردۆتەوە. مەریوان نەسرەدین-ش نوسیووێتی: یەكێتییەكان دڵسۆزانە دید و پێشنیازەكانی خۆیان بۆ پێشخستنی حزبەكەیان پێشكەش دەكەن. ئەم رۆژانە بۆ یەكێتی و ئایندەی كاركردنی چارەنووسسازە. لەلایەك هەزاران رەخنە و پێشنیاز شەن و كەو دەكرێن و لەلایەكیترەوە پێگەكانی حزبێكەیان بەهێزتر دەكەنەوە و هەموو كادر و هەوادار و لایەنگرانیان بۆ خەباتی داهاتوویان جۆش دەدەنەوە.\nبڵند ساڵح لە پێگەی خۆی دەڵێت: ی.ن.ك حزبێكی زیندووە و بەردەوام گۆڕانكاری دەكات و خۆی نوێ دەكاتەوە، چاكسازی دەكات و حزبێكی راچڵەكێنەرە بۆ دۆست و دوژمن. هەروەها كۆژین هەمید نوسیووێتی: دەبێت گشت بەرپرسانی ی.ن.ك. وەفا و رێزی گشت یەكێتییەكان بگرن تا ئەم جەماوەرە وەفادارە لەدەست نەدەن. بژی ی.ن.ك گەشبینم بەهەنگاوە نوێكان.\nسەرەڕای رای رەخنەگرانە بۆ یەكێتی و دیدارەكە كەحاڵەتێكی ئاساییە، بەڵام دەرخستنی ئەو راستیەشە كە یەكێتی هێشتا توانای شاراوەی زۆری هەیە بۆ داهێنان و نوێكردنەوە و گۆڕانكاری بەرچاو بۆ كۆمەڵگە.


عێراق؛ حکومەت بڕی 3000 دۆلار بۆ هەر هاووڵاتییەکی دەنێرێت کە لە دەرەوەی وڵات گیری خواردووە\nلە سلێمانی ماڵێک کەرەنتینە کرا.. ئەندامێکیان بەشدارى لە پرسەیەکى هەولێر کردووە [تایبەت]\nپێچەوانەی بڕیارەکانی وەزارەتی ناوخۆ قەدەغەی تەواوەتی هاتوچۆ لە هەڵەبجە هەڵگیرا\nڤیدیۆ؛ هێرشێکی موشەکی کرایە سەر کۆمپانیایەکی نەوتی ئەمریکی لە عێراق\nناس کورد هۆکارەکە ئاشکرادەکات\n12:12 شه‌ممه 29 شوبات 2020\nپارێزگاى سلێمانى پێینایە “هەفتەى یەکلاکەرەوە” وە بۆ ئەگەرى دەرکەوتنى ڤایرۆسى کۆرۆنا، ئەوەش بەرپرسانى تەندروست هانداوە ڕێوشوێنەکانیان توندتر بکەنەوە و داواى زیاتر لە هاوڵاتیان بکەن بۆ خۆپاراستنیان.\nدیاریکردنى ئەم هەفتەیە وەک هەفتەى یەکلاکەرەوە بۆ ڤایرۆسى کۆرۆنا لە سلێمانى، پەیوەندى بە ئەگەرى دەرکەوتنى نیشانەکانى ڤایرۆسەکە لەسەر جەستەى ئەو کەسانە هەیە کە لە ئێران گەڕاونەتەوە و خراونەتە ژێر چاودێرییەوە، یان ئەوانەى بە قاچاخ گەڕاونەتەوە.\nد.سەباح هەورامى بەڕێوەبەرى گشتى تەندروستى سلێمانى بە ناس کوردى ڕاگەیاند “هەفتەیەک بەسەر گەڕانەوەى ئەو کەسانە تێدەپەڕێت کە لە ئێران گەڕاونەتەوە، دەچینە هەفتەى دووەمەوە، چانسى دەرکەوتنى نیشانەکان و بوونى ڤایرۆسەکە لەم هەفتەیەدا زۆر زۆر زیاتر دەبێت”.\nوتیشى “هەروەها ژمارەیەکى زۆر هاوڵاتى بە قاچاخ هاتونەتەوە و چوونەتە ناو خەڵکەوە، بۆیە دەبێت هاوڵاتییان هۆشیاربن و ئاگادارى خۆیان بن”.\nلەدواى بڕیارى قەدەغەکردنى هاتوچۆ لەنێوان هەرێمى کوردستان و ئێران، 1400 کەس لەو وڵاتەوە گەڕاونەتەوە هەرێم، کە سەدان کەسیان لە سلێمانین و بۆ ماوەى 14 ڕۆژ خراونەتە ژێر چاودێرى تەندروستییەوە و بەتەواوى لە خەڵک جیاکراونەتەوە. بەپێی وتەى بەرپرسانى تەندروستى پشکنینەکان دەریدەخەن کە تا ئێستا هیچ کەسێک تووشى ڤایرۆسەکە نەبووە.\nبەوتەى سەباح هەورامى، ئەو هاوڵاتییانە لەم هەفتەیەدا ئەگەر توشبووى ڤایرۆسەکە بن نیشانەکانیان تێدا دەردەکەوێت و ئەگەرى توشبوونى خەڵکى دیکەش زۆردەبێت، بەڵام تا ئێستا هیچ حاڵەتێک تۆمارنەکراوە.\nلەسنورى پارێزگاى سلێمانى تەنها دوو حاڵەتى گومانلێکراو هەبوون و پشکنینى تایبەتیان بۆ کرا، بەڵام پشکنینەکان دەریخست کە تووشى ڤایرۆسەکە نەبوون.\nپشکنینەکان تا ناوەڕاستى هەفتەى ڕابردووش لە بەغدا دەکران، بەڵام بە دروستکردنى نەخۆشخانەیەکى تایبەت بە دیاریکردنى ڤایرۆسى کۆرۆنا لە کۆتایی هەفتەى ڕابردوودا لە سلێمانى و هەولێر، دەتوانرێت ئەو پشکنینە لە هەرێم بکرێت.